text:
Detenshon pa violashon di lei di opio.
KOMUNIKADO DI PRENSA 125/ 2020
25 mart 2020
Detenshon pa violashon di lei di opio.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djamars 24 di mart 2020, alrededor di 19.05’or, polis a hasi kontrol den área di un
snèk riba Arowakenweg.
Durante e kontrol aki polis a kontrolá un dama ku tabata na e sitio i a hañ’e ku:
16 paki chiki di mariwanan;
18 paki chiki di kokaina;
16 rietje yená ku droga;
Paki di papel di vlui, i a konfiská esakinan.
Na e sitio a detené e dama, R.A.L. nasé na Kòrsou di 47 aña di edat, pa violashon di
lei di opio.
A presentá e sospechoso dilanti un Fiskal Ouksiliar ku a ordená su enkarselamentu
pendiente di mas investigashon.


c: text/html

text:
Oranjestad – DTI (Departamento pa Inspeccionnan Tecnico) ta expresa su preocupacion pa e gran cantidad di doño di vehiculo di motor cu ta core riba careteranan di Aruba sin inspeccion/aprobacion esta un “keuring” di nan vehiculonan.
Na aña 2016 tin 5682 vehiculo cu no a presenta of wordo ofreci pa haya un “keuring”.
Na aña 2017 te cu awor tin 6120 vehiculo cu tampoco a bin pa nan “keruing”.
Esaki ta nifica cu tin vehiculo cu ta presenta un peliger riba caminda.
E datonan di e vehiculonan aki lo bay pa Polis.
Ta sigui informa cu mester pasa personalmente pa haci un cita pa “keur” auto.
Orario pa haci cita ta di dialuna pa diabierna di 08:00-11:30 y di 13:00 pa 15:30.
“Keur” bo vehiculo pa bo seguridad y seguridad di otro.

robotstxt: allowed

filter: keep


text:
KRALENDIJK – Un voucher di diessinku florin no por kita e iritashon, e falta di pasenshi i desapuntashon ku e retraso di buelo 7I 309 ta kousa. Kada be atrobe e pasaheronan ta tende un ora di salida nobo. Klaramente nan tin falta di informashon. Gezaghebber Edison Rijna: “Nan ta tuma nos hasi kèns. Esaki no ta manera pa trata pasahero.”
Buelo 7I 309 mester a sali dies pa tres. Algun pasahero pa e buelo ei tabata na kareda pa nan alkansá e buelo despues ku nan a para warda den e rei di check in sigur un ora largu.
Voucher
E multitut di hende na gate 3 ta birando mas i mas grandi mientras ku e ora di salida ta pasa. Iritashon ta subi i e pasenshi di e pasaheronan ta kaba kompletamente. Kontínuamente e ora di salida di buelo 7I 309 ta kambia. E trahadónan di Insel Air ta trata di informá e pasaheronan mas mihó posibel i ta pidi despensa. Ma tòg nan no por duna e pasaheronan un kontesta kla ta kiko ta pasando. A lo largu ta parti voucher di 15 florin pa persona. Ora di salida awor a bira kuartu pa sinku.
E pareha Peters (70) i Evarista Winklaar (75) ta trata di kome e krokèt i bebe e limonada ku nan a buska ku e voucher di 15 florin pa persona. Ta opvio ku Peters ta pasa hopi trabou pa guli e kuminda. Ku un kara di trèk di doló e ta sinta warda.
Sita di dòkter
Peters su brasa robes ta mitar den ferbant i di spalk. Evarista Winklaar ta papia pa su kasá. “El a kaba di operá garganta. Durante nos estadia aki na Kòrsou el a kai kibra su brasa. Nos mester bai dòkter na Boneiru mas lihé posibel, pero awor nos ta yega lat.”
Despues ku el a kaba di guli Peters Winklaar por papia: “For di diesun or nos ta na Hato. Kada be mi yunan na Hulanda ta yama na telefon. Mi no ta alkansá e sita ku dòkter mas.”
Inaseptabel
E kos aki no ta hustu, Sixto Boelbaai ta haña. E ta biba na Hulanda i ta bai bishitá famia na Boneiru. “Mester trata nos mas mihó. E plaka no ta yega mes pa kumpra un bon kuminda.” Ronald Asedoeba tambe ta haña e kos inaseptabel. Insel Air a yam’é na telefon pa bis’é ku su buelo ta sali mas trempan. “Si nan no por hèndel nan asuntunan nan mester bai koperá ku otro kompania òf gobièrnu mester tuma e kompania ofer. Nos tur por aseptá un retraso. Ma nò di kuater ora si.”
E krítika di e pasaheronan no ta toka asina tantu e retrasonan. Nan ta malkontentu ku e dunamentu di informashon. Michael Parkinson ta biaha pa Hulanda via Boneiru. “Tin retraso rònt mundu. Pero si bo tin retraso bo mester informá hende si. E promé mei ora nan tabata kore rònt manera vruminga loko. Nan ta hopi poko poko pa duna e pasahero informashon. Asina bo ta krea bruamentu pòrnada.”
Fin di yuli Insel Air a pidi Boneiru masha despensa. Direktor Edward Heerenveen personalmente a bai e isla pa bai splika un ke otro. Insel Air a bisa di ta spera ku e orario nobo lo drecha e servisio.
Primintí mihó
Gezaghebber Rijna tambe tabata un di e pasaheronan ku tabata warda. E ta konta kon e ta kòrda bon ku maneho di Insel Air a primintí bestuurscollege mihó. Rijna: “Lástimamente ainda no t’asina.” Diferente pasahero ta papia ku Rijna mientras ku e ta mira turista ta kana rònt demoralisá ta warda e avion su salida. “Mi ta bai aserká Insel Air i pidi nan tuma Boneiru mas na serio. Naturalmente nan no a planea e kos asina, pero lástimamente esaki ta masha marga. Mi no por laga e kos aki pasa numa.”
Entretantu e ora di salida a kambia pa seis or. Ora Evarista Winklaar a tende esaki el a basha na yoramentu. E no por a para mas riba su pianan. A manda buska dos ròlstul, unu p’e i e otro pa su kasá. E MD 80 a sali 18.20 or di Hato pa Flamingo International Airport.
Outor: Belkis Osepa


text:
Cash-back mensual, mira saldo di kuenta i pago online, SMS alert i seguridat di chep! Papia di fleksibilidat di bo tarheta di krédito ku Banco di Caribe
Cash-back mensual, mira saldo di kuenta i pago online, SMS alert i seguridat di chep! Papia di fleksibilidat di bo tarheta di krédito ku Banco di Caribe
WILLEMSTAD: Banco di Caribe ta invitabo pa kòmbersá di bo tarheta di krédito nobo! E tarhetanan nobo di Banco di Caribe awor tin e teknologia di EMV chep p’asina sigurá ku por usa nan rònt mundu. Klaro, nan a keda ku e usual strep magnétiko na e parti patras tambe. Ku introdukshon di e tarheta nobo, Banco di Caribe ta lansa un kampaña ku lo inkluí diferente benefisio pa e kliente.
Den e kampaña di tarheta di krédito, klientenan lo risibí ‘cash-back’ mensual riba tur transakshon, eksepto lanta sèn via di un ATM. Aparte di hasi pagonan ‘online’, e kliente por mira su saldo di kuenta na tur ATM ku ta pèrmití esaki. Ademas, e kliente por apliká pa e sistema di SMS Alert kaminda e kliente ta risibí un SMS despues di kada transakshon lokal òf internashonal ku e hasi ku su tarheta di krédito. Esaki outomátikamente ta subi e grado di seguridat di e karchi i ta duna e kliente e posibilidat di kontrolá kada transakshon via di e SMS. Tur e benefisionan menshoná, ta aksentuá e fleksibilidat di e tarheta di krédito nobo di Banco di Caribe.
Personanan ku ta deseá di apliká pa un tarheta di krédito di Banco di Caribe por hasi esaki riba http://www.bancodicaribe.com i apliká online. Tur aplikashon nobo pa tarheta di krédito di VISA outomátikamente lo haña e tarheta nobo ku ta kontené e EMV chep i tur benefisio ariba menshoná. Klientenan ku ya tin un tarheta di krédito VISA di Banco di Caribe, tuma nota ku ta importante pa pasa buska e tarheta ku chep mas pronto posibel. Na Kòrsou por pasa tuma e tarheta nobo na branch Saliña i na Boneiru na branch den Kaya Grandi. Pa esaki mester presentá un identifikashon bálido i e tarheta di krédito sin chep. Pa mas informashon por yama servisio na kliente di Banco di Caribe Kòrsou na telefon 432.3200 i na Boneiru +599 717.7595.


text:
Den oranan di ayera atardi a tuma lugar e vuelo inaugural for di Newark Liberty International Airport. E aerolinea Jetblue a extende su servicionan cu e ruta nobo aki, cu ta un di e cuatro rutanan cu lo wordo opera cu e Airbus A320 ofreciendo e Mint service.
Jetblue desde 2006 ta un socio importante y strategico pa cu crecemento di Aruba su turismo, cu diferente gateways for di Merca pa Aruba unda nos isla ta un di e destinacionan clave. Durante 2019, Jetblue a trece un total di 254.635 pasahero pa nos destinacion, cu ta 22.8% di tur e bishitantenan pa Aruba. Cu esey nan ta un di e aerolineanan cu ta transporta mas hopi turista pa nos isla. Entre e lunanan di juli pa october 2020 por menciona cu Jetblue a trece un total di 16.850 pasahero pa Aruba, cu ta alrededor di 21.5% di e total di “market share” pa e lunanan ya menciona.
“Durante e crisis debi na e pandemia aki ta momentonan cu mas nos ta aprecia e apoyo di nos socionan, y ta agradecido cu Jetblue a identifica Aruba como un mercado cu potencial pa demanda. Aruba Tourism Authority y socionan sigur ta trahando rigurosamente pa reconstrui nos industria di turismo. Un di nos metanan principal ta pa segura capacidad aereo y lo sigui hasi nos maximo esfuerso pa Aruba sigui wordo posiciona como un di e destinacionan preferi pa turistanan for di Norte America” CEO di Aruba Tourism Autohrity – Ronella Tjin Asjoe Croes a comenta.
E vuelo adicional aki sigur lo contribui na e demanda cu tin for di e estado di New York y New Jersey cu ta e estadonan mas importante pa cu e mercado di Merca. Manera ta conoci e estadonan aki consistentemente ta estadonan cu “market share” di mas halto pa cu e mercado di Merca cu ta alrededor di 32% den 2019 y 34% den 2020. E vuelo adicional conhuntamente cu e opcion di Vault test cu a wordo introduci algun siman pasa lo sigur contribui na haci Aruba un destinacion mas atractivo y sin duda lo pusha demanda pa nos isla.


text:
Paolo Petrocchi: Pakico ami ta sostene un voto “pro” e ley di CAft
Guest-columnist sr. Paolo Petrocchi ta comparti su opinion riba e ley di CAft (supervision financiero) cu lo wordo trata den Parlamento dia 27 di augustus 2015.
29 aña despues di a realisa nos Status Aparte, e pregunta ta keda: Aruba ta cla pa ta “baas den nos mesun cas”? E ta obvio cu como Rubiano nos kier contesta e pregunta akinan cu un SI profundo. Pero e realidad di bida ta cu 29 aña di historia a mustra cu como Rubiano, nos a desplega un irresposibilidad tremendo pa cu nos finansas publico. E realidad di bida aki a culmina cu Diahuebs awor, nos Parlamento tin di bay vota si ta entrega parti di nos Status Aparte, of no.
A dura nos 60 aña pa a logra nos Status Aparte. E lucha cu a cuminsa bao Shon A. Eman y a culmina cu Betico Croes, a dura un tiki menos cu mitar di e tempo cu e lucha mes a dura pa desmantela e fabrica cu a forma nos Status Aparte. Esaki ta algo di lamenta, profundamente. Siendo relativamente hoben, naci na 1986, dificilmente mi por imagina bida na Aruba promer cu nos Status Aparte. Pero di otro banda, cu e generacion eynan a uni pa logra algo asina grandi, ta duna’mi un bista di con e pensamento e tempo eynan tabata, y probablemente tambe e tipo di lidernan politico cu nos tabata tin.
E pregunta mas grandi e siman aki ta bay ta si e organo legislativo mas grandi di Aruba, esta nos Parlamento, tin di vota pro of contra e ley di CAft. Como Rubianonan orguyoso di e lucha cu nos antepasadonan a hiba, probablemente un voto “contra” lo ta esun mas facil cu ta bin den mente. Pero mi ta kere cu nos tin di entretene e idea pa vota “pro” cu hopi seriedad.
Na 2014, Minister Hulandes di Relacionnan di Reino, esta Ronald Plasterk a bisa: “als er nu niet wordt ingegrepen, vraagt men zich in de toekomst af of iedereen heeft zitten slapen toen Aruba afstevende op de randen van de rotsen.” Esaki ta loke a defini 2014 p’ami y e idea pakico ami ta sostene un voto “pro” e ley di CAft. Con dificil cu e por ta pa nos por accepta, nos tin di realisa cu e situation financiero di Aruba ta uno catastrofico y no-sostenibel. Mi ta compronde cu sosteniendo un voto “pro” por categorisa’mi como un traidor di pueblo, un criminal, y un bendedor di patria. Honestamente, mi ta prefera bo yama’mi un bendedor di patria, paso esey nifica cu ainda nos tin algo na nos nomber cu ta valioso. Si nos sigui e rumbo cu nos ta bayendo awor aki financieramente, tur loke ta valioso pa nos lo cay den mannan di banconan international unda nos debenan ta mara.
Awor ken nos tin di culpa. Facilmente nos por punta dede riba Gabinete Mike Eman II como cu nan ta na mando awor. Pero esey ta nos problema; nos ta incapacita pa pensa criticamente y kier escoge e contesta mas facil y mas obvio. Otronan por pensa cu e culpa ta e dos gobiernonan di MEP den añanan 2000. Di unda ami tin conocemente politico den cua ami a biba aden, esaki por ta un contesta facil tambe. Pero mi ta kere cu e ta mas cu esey. Mi ta kere cu despues di 1986, nos como Rubianonan a wak nos Status Aparte como un regalo di Betico Croes (y tur esnan cu a lucha p’e) y no como un responsabilidad. Nos a laga e bandera bira zwak keriendo cu nos fundeshi tabata uno cu ta fuerte suficiente y nos a kere den un futuro stabiel den e crecemento economico cu Aruba a conoce despues di 1986. E simpel hecho cu e fecha di independencia di 1996 mester a wordo geschrap, a mustra cu di comienso caba, Aruba tabata tambalia pa para riba su mesun pia y pa ta “baas den mesun cas.” E ta facil pa integrantenan di MEP splica cu na 2008 40 cent di cada florin a bay pa paga debe y cu na 2015 esey ta 80 cent di cada florin; pero nos tin di realisa cu 40 cent di cada florin caba ta un suma barbaro y no-sostenibel. Pero ken ta di culpa e ora?
Con dificil cu e por ta pa nos accepta, nos tin di para keto un rato, stop di gara na nos prestigio y admiti cu como pueblo, nos TUR a faya barbaramente. Paso como Rubianonan nos a tuma un actitud severamente docil pa cu nos gobernantenan. Nos a escoge nos gobernantenan no basa riba nan meritonan, pero riba qualidadnan triviaal: vota traditional (vota X paso mi famia ta vota X), vota basa riba promesa, vota pa esun mas popular, vota pa abilidad recreational (fiesta!). Cu nan a tuma e decicionnan incorrecto y a hinca Aruba den un abismo financiero, ta paso nos a eligi hendenan incapacita pa tuma un stoel den e organo mas halto di nos pais. Y esaki no ta un tendencia cu ta tipifica nos custumbernan di ultimo par di añanan, pero ta bisa hopi di e tipo di hendenan cu nos ta laga drenta Parlamento desde cu nos a haya nos Status Aparte…y awe nos tin di paga pa esey.
De hecho, ami ta sostene un voto na fabor di CAft, no paso mi ta confia Hulanda, pero paso mi ta desconfia nos mesun Parlamento. Mi no ta un politico. Mi ta un simpel Rubiano. Pero si ami kier cana na Aruba y ta orguyoso di yama mi mes “baas den mesun cas” mi realmente kier ta doño di mi mesun cas. Awor aki, e doño di mi cas ta banconan international y ami ta pagando un hipoteca cu dentro di poco mi no lo por paga mas. E no mester ta un berguensa pa pidi ayudo. Al contrario, nos mester mira esaki como un oportunidad pa renoba nos fundeshi, y traha un Aruba cu pilarnan aun mas fuerte cu esun estableci na 1986. Esaki tambe mester bira un “wake-up call” pa nos tur como Rubiano siña di errornan cu nos a cometi cu a causa cu awe Hulanda mester a interveni. A bira tempo nos bay renoba e "cas" aki pa asina nos por ta "baas" atrobe.


text:
PERIODISTA HULANDES DETENÉ NA PANAMA
Periodista Hulandes detené na Panama
Periodista Hulandes Okke Ornstein a keda detené djamars ultimo na Panama. Vakbond NVJ a duna di konosé ku e periodista por spera un kastigu di prizon di 20 aña entre otro pa kalumnia.
For di aña 2012 Ornstein a keda sentensiá pa motibu di artikulonan ku e tabata publiká riba su blog Bananama Rublic, tokante di froude i korupshon na Panama. Su website tin algun luna será.
E vakbond ta konsiderá e detenshon aki komo un señal ku pa un periodista no ta posibel pa ta kritiko riba e area aki den paisnan di Sentro Amerika.
Ministerio di Asuntunan Eksterior ta sigui e kaso aki di aserka.


text:
ORANJESTAD – Durante un anuncio special diadomingo atardi riba Green Square, lider di Partido di Pueblo Arubano AVP Mike Eman a comparti cu un cantidad grandi di simpatizante cu Sr. Richard Visser ta bek como candidato.
E ex Minister a tuma e decision aki dunando oido na e responsabilidad civico di traha pa su isla, manera e ta haci semper, pero awo atrobe di un manera mas directo. Visser semper a destaca pa su vision modernista caminda e bienestar di e ser humano ta keda central.
Manera ta conoci, Visser a profundisa durante ultimo decada riba e terenonan di tecnologia e innovacion den enseñansa. E conocemento y experiencia adkiri ta loke e experto aki kier pone na disposicion pa un avance mas den e progreso di nos isla formando parti di e ekipo profesional y dedica di AVP.


text:
Diamars mainta a drenta informe di un accidente cu hende herida dilanti Hooiberg Store na Hooiberg, mesora a dirigi tanto polis como ambulans na e sitio. Na yegada di e patruya a bin compronde cu un tata cu su yiu tabata riba e brommer bayendo pabao pasando autonan no na e forma corecto y un auto mas dilanti tambe bayendo pabao a para a duna un auto panort di caminda un chance pa bira bay pariba pero net na e momentonan ey e brommer a bay dal riba e auto. Aconsecuencia di e impacto tanto e tata como e yiu a resulta herida, e yiu pasobra ela kima su pia riba e muffler cayente pero e tata si a haya basta sla y herida na curpa y tabata sangrando. 2 Ambulans a presenta na e sitio y a atende ambos victima y a transporta nan pa hospital.
1 thought on “Tata y yiu riba brommer a accidenta na Hooiberg y ambos a resulta herida”
-
Brommer of motorcyclenan no tin pasenchi. Nan ta pasa na man robes di un fila, sin sa auto por sali bo dilanti.


text: Diadomingo anochi a drenta informe di un accidente na Tanki Leendert 194B, mesora a dirigi un patruya na e sitio. Na yegada di e patruya a bin compronde cu aki ta trata di un accidente unda cu un chauffeur burachi lo a dal un cura di cas y kier a bandona e sitio. Locual a sosode ta cu e chauffeur burachi lo a perde control riba e auto y a bay dal riba e cura di un cas. E chauffeur aki despues di e accidente kier a reverse e auto pa bay for di e sitio pero no a logra ya cu e vehiculo tabata pega na e blokkinan benta abao den e cura. Polis a nota cu e chauffeur ta burachi y a detene. A solicita e vehiculo pa transporte di detenido pa asina transporte pa warda di Shaba.


text:
Geologia
Geologia (for di e palabranan Griego Yῆ, gê, "mundu" and λόYoς, logos, "studio") ta e siencia anto estudio di e mundu solido anto e prosesonan dor di kua e la formá i kambia. geologia ta provadi evidensia primario pa plàten tecktoniek, e historia di bida anto evolushon, anto klimanan pasado. Den tempunan moderno, geologia ta importante pa eksplorashon pa mineralnan anto hydrokarbon, anto hopi importante pa voorspel peligronan natural, ta hunga un rol esesial den engeneiro geoteknikal, anto ta un disiplina akademiko mayor.


text:
Pòstnan di opservashon CZMCARIB in Kòrsou kontra di tráfiko illegal maritime
Pòstnan di opservashon CZMCARIB in Kòrsou kontra di tráfiko illegal maritime
Pa sostené Wardakosta den mantenshon di e fronteranan marítimo ‘Compagnie in de West di CZMCARIB” ta sòru pa asina yamá ‘pòstnan di opservashon dinámiko’. E pòstnan di opservashon aki ta presente na posishonnan stratégiko, tantu na lugánan aksesibel, komo esnan no aksesibel riba e isla, i ta sòru pa un siñal klá pa e mundu ei fó: No purba di trese personanan òf medionan ilegal na tera.


text:
Eliminá sushi i bo a eliminá foko di sangura
Eliminá sushi i bo a eliminá foko di sangura
Willemstad – Dia 18 di Septèmber 2021 ku ta Dia International di Limpiesa, Servisio di Salú Públiko di Kòrsou (UO G&Gz ántes GGD) ta enfatisá e importansia pa eliminá sushi i speshal kosnan ku ta keda para ku awa aden.
Inspektornan di sangura di THZ a skohe bario di Domi riba e dia International di Limpiesa. Ta di spera ku e bario skohí tin un Aedes aegypti ìndise di kas mas haltu ku 0%. Na momentu di e kòntròlnan por kalkulá e indise. Un indise haltu kier men ku tin hopi kas (un of mas kas) den bario ku fokonan kaminda sangura ta pone weboe aden. Ta e intenshon pa kuminsá Djasabra mainta ku kontròl di kas pa kas den e bario di Dòmi. Kaminda ku topa fòkonan di awa lo eliminá esakinan. Kaminda no por eliminá esakinan lo basha insektisida den esakinan. Ta spera full kopershon di kada habitante. Na final di dia lo publiká e indise ku lo mester ta 0%. Un Ìndise di Kas di di 0%. ta un sifra hopi seif pa evitá un epidemia di kualke di e malesanan manera Dengue, Chikungunya òf Zika. Indise di 0% kier men ku ningun kas den e bario no tin foko(nan) di sangura mas. Ku e akshon aki ta manda un mensahe kla ku por eliminá sangura kompletu dor di elimina tur lokual sangura ta pone weboe aden.
Aki ta sigui algun tèps ku kada habitante mes por hasi.
- Kontrolá paden i pafó di kas pa kosnan ku ta kontené awa. Wak den kura di bo bisiña tambe i informé di e peliger ku kosnan pará ku awa aden por trese.
- Rekohé tur artefakto òf ophetoan ku por kontené awa i tira esakinan afó.
- Obhetonan ku awa aden i no por tira esakinan afó, laba i frega ku un skeiru pa kita e webunan di sangura. Yena tera òf pone larvisida den artefaktonan ku awa aden.
- Chèk tur skòter bou di pòchinan di mata pa bichi/larva di sangura.
- Renbak mester ta hermétikamente será. Ku esaki no por, pone piská den esaki.
- Barínan di awa mester ta bon pa evitá ku sangura ta pone webu den esakinan.
- Warda tur artefakto den kurá manera tayer, drùms, barí, kosnan di plèstik i ko’i hunga di mucha bou di dak di manera awa seru no por yega na esakinan.
- Chèk hit di dak i limpia esaki; saka tur blachi ku por stroba awa di kore.
Por pasa tuma larvisida na servisio di THZ na Piscaderaweg 49 di djaluna pa djabièrnè entre 8’ or di mainta pa 12’ or di mèrdia. Pa mas informashon òf bo tin molèster di sangura, yama THZ na number di telefòn 432 2867 of WhatsApp na: 527 0854.


text:
E sentencia di partido AVP ta haciendo e partido hopi dolor y hopi daño. Por tuma nota cu tur e Avp-nan ciego, no kier accepta y diripiente kier hunga wega di palabra pa asina purba scapa nan dolor di e caso di Paul Croes.
Toko Winklaar ta prome di nan cu a laga sa: Cu Paul ta primo di Evelyn. Caramba, tur tempo Toko no tabata sa? Awor cu Hof a declare culpabel, awor kier schuif e culpa di AVP, bente riba Evelyn?
Esaki ta mustra cu Avepsitanan ta mal perdedor y nan no ta dispuesto pa siña di nan error.
Asina por lesa y scucha con nan ta yora. Otro ta sapatia, otro ta grita, y otro no kier accepta. Paul Croes ta primo di Evelyn! Sigur cu si. Pero su actonan el’a comete bao supervision di Mike Eman.
Paul a acudi na e Universidad di Corupcion di AVP y aki el’a siña e mala maya di e partido berde.
Lo mas tristo pa Paul ta, cu tur otro politico a wordo brasa y duna support. Te hasta Benny nan a bay buske cu parada for di KIA. Nelson Andrade nan a bay bati weya pafor di warda di polis na Shaba, pa pidi su libertdad.
Pero na corte, ora Paul Croes ta ricibi su condena di 3 aña? Unda Mike a keda?
Loke mester remarca ta cu e caso contra Paul no a cuminza dor di Evelyn, pero dor di Nicole Hoeverts y Maruska Croes kende tabata secretaria di Paull Croes. Nan a acudi na landsrecherche pa denuncia Paul.
Ta spera cu AVP lo por refleccion y cuminza na accepta cu nan partido ta hopi corupto y di integridad nan no tin nada nada.


text:
Reconocimento na Grupo Scout Casibari Jan Lobrecht pa nan 50 aña educando y formando mucha y hobennan ehemplar den nos comunidad
ORANJESTAD – Diaranson atardi Minister di Cultura Xiomara Maduro a ricibi un delegacion di Grupo Scout Jan Lobrecht. Dia 19 di april ultimo Grupo Scout Casibari Jan Lobbrecht a cumpli 50 aniversario formando hobennan den nos comunidad. Minister Xiomara Maduro a brinda un reconocemento na e grupo pa e bunita trabou aki pa comunidad. Masha danki pa inculca e diciplina, respet y amor den nos hobennan y brinda un fundeshi fuerte pa nos comunidad. Minister Maduro ta gradici scouting tambe pa semper tey presente na e Actonan Protocolar na honor di nos dianan nacional. Tabata un rato hopi ameno caminda a comparti e bunita experencia di forma parti di Grupo di Scout.


text:
“Como Consehero General mi ta pusha semper pa progreso di San Nicolas”
Mi ta compronde cu como candidato politico pueblo tin suderecho di cuestiona maneho di gobierno. Desde cu nos di Movimiento Electoral di Pueblo tawata den oposicion 2009-2017 mi persona a bin ta traha pa e progreso di e districto di San Nicolas y Aruba en general.
Tur dia na radio nos por tende un conciudadano cu den pasadoa postula su mes riba un lista politico y a saca dos voto ta cuestiona mi persona tur santo dia. Mi ta kere ta bon pa splicae cabayero aki cu e gobierno actual a hereda un situacioncritico tanto den finansas publico como den variosdepartamento di gobierno unda cu tur tawata den rood desdecu Movimiento Electoral di Pueblo a forma gobierno na 2017. Bao Minister Glenbert Croes mi a bin ta traha comoconsehero general na oficina di gobierno Edison Briesen y ta varios proyecto a wordo coordina via e oficina aki cu variosMinister, ministerionan y departamentonan.
Algun logro desde 2017:
• Programa di Inovacion pa mucha na Colegio San Nicolas.
• Atencion pa bida Academico percurando
cu tin tur nivel di enseñansa den e districto.
• Atencion pa SABA San Nicolas.
• Atencion pa bida Economico atraves di iniciativa AREA y tambe cu sector priva.
• Atencion pa Deporte, despues na IBISA San Nicolas di school pa frena desaroyo negativo social.
• Atencion pa bida Social, Cultura y Arte unda cu tawatapor na Scol di Arte San Nicolas.
• Renobacion di Tourism Visitor Information Center unda a buta San Nicolas den e producto nacional Aruba.
• Renobacion Setar Teleshop San Nicolas y RenobacionArubus Mall San Nicolas.
• Island Festival despues cu San Nicolas a keda neglisha pa varios aña pa por atrae turista den e area.
• Cooperacion estrecho cu Stakeholders manera SNBA pa coordina proyectonan economico.
• Proyecto Fast Ferry como sector economico cu a hayavarios contratempo. San Nicolas Ports Authority ta den pipeline.
• Renobacion Cura Cabay Beach y trece mas actividadsocial cultural economico.


text:
Showing all 7 results
Mosaiko 1$ 43,96 O.B Excl.
Fls 80.01
E buki ta konsistí di ocho kapítulo kada un ku un diferente tema. Na kuminsamentu di kada kapítulo por nota kiko lo skucha, papia, lesa i skibi i siña relashoná ku tal tema. Kada kapítulo tin kuater parti. E di kuater parti semper ta diferente i ta pa alumnonan ku ke sigui traha riba nan mes. Pa un bon pronunsiashon a graba tur teksto den Mosaiko riba kasèt òf CD pa por skucha nan.
Mosaiko 2$ 43,96 O.B Excl.
Fls 80.01
E buki ta konsistí di seis kapítulo kada un ku un diferente tema. Na kuminsamentu di kada kapítulo por nota kiko lo skucha, papia, lesa i skibi i siña relashoná ku tal tema. Kada kapítulo tin kuater parti. E di kuater parti semper ta diferente i ta pa alumnonan ku ke sigui traha riba nan mes. Pa un bon pronunsiashon a graba tur teksto den Mosaiko riba kasèt òf CD pa por skucha nan.
Mosaiko 3 HAVO/VWO$ 46,71 O.B Excl.
Fls 85.01
E buki ta konsistí di kuater kapítulo kada un ku un tema diferente. Na kuminsamentu di kada kapítulo por nota kiko lo skucha i wak, papia, lesa i skibi i siña relashoná ku tal tema. Tur kapítulo tin sinku parti. E di sinku parti ta trata di fikshon, esta tekstonan literario. E buki ta sera ku un lista di palabra temátiko i un lista alfabétiko. Pa stimulá un bon pronunsiashon a graba tur teksto den Mosaiko riba un cd. Tambe tin un dvd ku ta kontené imágennan ku ta pertenesé na ehersisionan pa skucha i wak.
Mosaiko 3 VSBO$ 43,96 O.B Excl.
Fls 80.01
E buki ta konsistí di kuater kapítulo kada un ku un tema diferente. Na kuminsamentu di kada kapítulo por nota kiko lo skucha i wak, papia, lesa i skibi i siña relashoná ku tal tema. Tur kapítulo tin sinku parti. E di sinku parti ta trata di fikshon, esta tekstonan literario. E buki ta sera ku un lista di palabra temátiko i un lista alfabétiko. Pa stimulá un bon pronunsiashon a graba tur teksto den Mosaiko riba un cd. Tambe tin un dvd ku ta kontené imágennan ku ta pertenesé na ehersisionan pa skucha i wak.
Mosaiko 4 HAVO/VWO/SBO/HBO$ 49,45 O.B Excl.
Fls 90.00
Teniendo kuenta ku tur eksigensia ku programa di èksamen ta indiká, a parti e buki den kuater kapítulo. E promé kuater kapítulonan ta referí na e kuater profilnan ku ta distinguí den enseñansa pa HAVO i VWO, esta ekonomia, komunidat, naturalesa i salubridat i kultura i komunidat. Na kuminsamentu di kada kapítulo por nota kiko lo skucha, wak, papia, lesa, skibi i siña relashoná ku tal tema. Tur kapítulo tin sinku parti. E di sinku parti ta trata fikshon, esta teksto literario. E buki ta sera ku un lista di palabra temátiko i un lista alfabétiko. Pa stimulá un bon pronunsiashon a graba tur teksto den Mosaiko riba un cd. Tambe tin un dvd ku ta kontené imágennan ku ta pertenesé na ehersisionan pa skucha i wak.
Mosaiko 4 VSBO$ 46,71 O.B Excl.
Fls 85.01
Teniendo kuenta ku tur eksigensia ku programa di èksamen ta indiká, a parti e buki den kuater kapítulo. E promé tres kapítulonan ta referí na e tres sektornan ku ta distinguí den enseñansa profeshonal sekundario, esta ekonomia, téknika i kuido i bienestar. E di kuater kapítulo ta ofresé èksamen pa e parti di lesamentu, pa asina alumno por praktiká riba nivel ku ta eksiguí. Na kuminsamentu di kada kapítulo por nota kiko lo skucha, wak, papia, lesa, skibi i siña relashoná ku tal tema. Tur kapítulo tin kuater parti. E di sinku parti ta trata fikshon, esta teksto literario. E buki ta sera ku un lista di palabra temátiko i un lista alfabétiko. Pa stimulá un bon pronunsiashon graba tur teksto den Mosaiko riba un cd. Tambe tin un dvd ku ta kontené imágennan ku ta pertenesé na ehersisionan pa skucha i wak.
Mosaiko 5/6$ 52,20 O.B Excl.
Fls 95.00
Esaki ta Mosaiko 5/6 HAVO/ VWO/ SBO/HBO Papiamentu pa Enseñansa Sekundario i Superior. E buki akí ta diseñá pa klas 5 di HAVO i klas 5 i 6 di VWO. Banda di uzo na Enseñansa Sekundario, e buki ta adekuá tambe pa Enseñansa Superior, esta na SBO i HBO.


text:
Entrante dialuna 4 di october 2021 for di 7’or di mainta pa 7’or di anochi, lo bay cuminsa trabounan di reconstruccion ariba e caminda di Noord – Turibana. E duracion di trabou lo ta 3 siman y area di trabou lo wordo cera pa 24 ora. E trabounan lo wordo haci segun e siguiente fasenan:
Fase 3 Lo ta T-weg Alvaresstraat te cu T-weg Tai Sheng Hardware Home Center/ Aquazul Aruba Apartments.
Fase 4 Lo ta T-weg Tai Sheng Hardware Home Center/ Aquazul Aruba Apartments te cu T-weg Turibana 7 y Panaderia Pasteleria Del Campo.
Fase 5 Lo ta T-weg Turibana 7 y Panaderia Pasteleria Del Campo te cu Turibana 21 y 17B, panort di JR Auto Center.
DOW y KPA ta pidi pueblo di Aruba, tur automobilista y habitantenan pa tene cuenta cu e desviacion aki y e inconveniencia cu lo por surgi pa cual nos ta pidi nos disculpa y ta gradici pa e comprension y cooperacion.


text:
E prome dia tratamento di caso IBiS, di entre otro soborno, a pasa cu Huesnan interrogando Paula Croes y otro...Read more
10 di Mei 2021, Jeugd en Zeden Politie a haci un entrada hudicial na un cas na Tanki Leendert y...Read more
Diaranson mainta Corte a dicta fayo den caso entabla door di votadonan pidiendo reconteo. A rechaza nan peticion pero nan...Read more
Awe den oranan tempran di mainta Corte a dicta sentenci den e caso di un mucha homber menor di edad...Read more
Na final di luna di juni y ayera Corte di Prome Instancia a trata caso contra dos mucha homber, ambos...Read more
Diahuebs den oranan di merdia a bini dilanti Hues e caso di asesinato na Pos Chiquito cu a tuma luga...Read more
Diabierna awo Corte di Prome Instancia tin poni riba rol diferente caso, pero tur ta Pro Forma. Riba e...Read more
Un acto cu un miembro di directiva di Arubaanse Voetbal Bond (AVB) a comete, a causa cu e mester a...Read more
Corte awe a dicta fayo den e caso cu Ophelia Beyde a cuminsa contra e periodista Speed Andrade. E conclusion...Read more
Desde di e detencionnan den casonan Avestruz, partido AVP, bou cual gobernacion e actonan a wordo cometi, a bin ta...Read more
Ta trata aki di e ciudadana Ofelia B., kende no a acepta comentarionan cu e periodista Nelson Speed Andrade...Read more
Mediante e comunicado aki, Organo Ehecutivo(OE) AZV ta informa su aseguradonan cu e caso den corte di prome instancia di...Read more
Awe un biaha mas e fisioterapista Rudy Carti mester a presenta a presenta dilanti Hues, sinembargo e tabata estilo Pro...Read more
Un empleado cu no por a controla su agresividad a perde su trabou cu un salario di casi tres mil...Read more
Casonan cu lo presenta den corte 8 di April 2021 Horario Sospechoso Acto Castigabel 08.30 J.A.C. J.J.P.A. E.M.P. R.R.H. J.R.P.S....Read more
Corte di Prome Instancia 26 maart 2021 Horario Sospechoso Acto Castigabel 08.15 R.J.D. Uitspraak 08.15 D.d.F.P. R.G.C. A.E.Q. Uitspraak 08.30...Read more
Horario Sospechoso Acto Castigabel 08.30 J.G.H.B. B. ta wordo acusa di a maltrata su pareha den e anochi di 30...Read more
Diaranson mainta e sentencia di e caso sumario cu sindicato S.I.W.A/VWI a entama contra Web y Gobierno pa motibo 12.6...Read more
Diamars den Corte di husticia tabatin e caso di e ex director di Serlimar sr Hensley Davelaar, el a perde...Read more
Diaranson a tuma lugar un asina yama regiezitting den apelacion di e casonan penal contra ex-minister di Labor P. Croes,...Read more


text:
DEN HAAG – Aruba, Kòrsou i Sint Maarten atrobe no a yega na un akuerdo ku Hulanda tokante sentenáres di miónes di fiansa di corona. Tòg e islanan tin ‘speransa’ i ta ‘mas optimista’.
E asina yamá Entidat Karibense di reforma ta loke ta stroba e deliberashonnan. E islanan ta teme ku via un instituto asina ta mandatario hulandes so ta bai determiná kon ta saka e sèn fiá.
Staatssecretaris Raymond Knops na afloop van de Rijksministerraad
‘Mas espasio pa negoshashon’
Aruba, Kòrsou i Sint Maarten ta bisa ku asina no ta sobra masha di nan outonomia. Nan ke firma solamente si nan tambe tin un propio representante den e Entidat di Reformashon. Tambe e islanan ke e posibilidat pa ofisialmente apelá si aworó nan no ta di akuerdo ku e enfoke hulandes.
Na promé instansha Den Haag tabata ke pa e islanan firma banda di e krus chikí. E representantenan di gobièrnu di e islanan djabièrnè despues di e Konseho di Minister di Reino ta bisa ku nan ta mira un tiki mas ‘komprenshon i espasio’ na banda hulandes.
“Bo no por drenta un negoshashon bisando: no tin niun milimeter di espasio pa negoshá. Mi sintimentu ta ku tin moveshon”, segun representante di gobièrnu Anthony Begina di Kòrsou. “Mi tin speransa”, René Violenus di Sint Maarten ta bisa.
Gevolmachtigde minister Guillfred Besaril van Aruba
Islanan ta di akuerdo ku e kontenido
Si ta trata di e kontenido di e plannan pa reforma, e islanan kasi ta riba e mésun liña ku Hulanda. Por ehèmpel den e pakete tin punto di akshon pa reforsá e ekonomia, baha e gastunan di e sektor públiko i pèrkurá pa mas sèn drenta na servisio di impuesto.
Bou di direkshon di e mesun Entidat di Reforma ei lo bini kambio tambe riba tereno di kuido, hustisia i enseñansa. Ke men e islanan no solamente ke firma delantá pa e plannan, sino nan ke por disidí huntu durante e ehekushon di e plannan.
Na sèptèmber tin un Konseho di Minister di Reino atrobe na Den Haag.
Miéntras tantu ku no tin un dil í e islanan no ta kumpli na e kondishonnan ku a stipulá, lo no bini sèn tampoko. Esei ta e mensahe ku sekretario di estado Raymond Knops (Relashonnan den Reino, CDA) for di yüli ta para ariba.
Aruba ta kana dilanti i Kòrsou ‘kasi’ ta kumpli ku e kondishonnan ku a pone anteriormente. Por ehèmpel Aruba a baha e gastunan di salario pa ámtenar ku 12,5 porshento kaba. Gobièrnu di Kòrsou ke pasa e mésun kondishon, pero mester hasi e desishon aki ofishal ainda. Sint Maarten ta kana atras, Knops ta bisa.
Por lo pronto 11 di sèptèmber ta e próksimo Konseho di minister di Reino, pero por sera un dil mas promé. E simannan binidero e islanan ke sigui negoshá ku Hulanda.


text:
Recientemente FIFA tabatin 2 ehecutivo di bishita na Aruba pa yuda Arubaanse Voetbal Bond (AVB) adapta su statutonan. Manera ta conoci, FIFA tambe a pasa den un proceso di reformacion bastante extenso pa por adapta su statutonan pa cumpli cu e exigencianan di “Good Governance”. Despues cu FIFA a adapta su statutonan e la inclui un articulo den su statuto cu ta haci cu e federacionnan tambe mester cumpli cu e exigencianan di “Good Governance” cu FIFA a implementa.
E vision di Presidente Richard Dijkhoff awor a bira “mandatory”
Asina directiva di AVB a sinta 2 dia largo pa repasa cada articulo den e statuto actual y bou di conseho di e representantenan di FIFA a haci e diferente adaptacionnan. E representantenan di FIFA cu tabata na Aruba ta Lucas Nicola, FIFA Manager Member Associations y Rolf Tanner kende ta FIFA Legal Advisor.
Durante e proceso pa haci e adaptacionnan a aclaria varios incertidumbre of mal interpretacionnan. Entre otro por menciona cu locual a keda aclaria por medio di e adaptacionnan ta e rol di directiva di AVB. E directiva di AVB lo haya un tarea diferente na locual e tin na e momentonan aki y lo tin di funciona como un “Raad van Toezicht” y no lo ta ocupa mas cu e “daily operations”. Esey awor lo ta na encargo di e Secretario General kende lo ta responsabel pa e procesonan interno, naturalmente bou di supervision di e Presidente di e Federacion.
Mester menciona cu mayoria ta cambionan cu pa hopi tempo caba e Presidente actual tabata boga pa nan y di cual hasta a costa su persona un “mocion di desconfiansa” aña pasa. Por mira cu su deseonan pa modernisa e operacion di AVB y e forma con ta maneha e organisacion awor a bira hasta “mandatory” dor di FIFA. Cu e cambionan aki awor ta cla cu actualmente AVB tin un Presidente cu vision y un biaha mas ta keda demostra cu e Presidente actual a anticipa di trempan riba e cambionan cu ta bini di tanto FIFA, CONCACAF como CFU.
Un otro cambio cu lo introduci hunto cu e adaptacionnan di statuto lo ta e forma cu e federacionnan tin di haci control financiero. E proceso lo ta di tal indole cu lo garantisa transparencia total. Door di haci e adaptacionnan ariba menciona, AVB lo cumpli cu e exigencianan di FIFA pa por aplica pa bini na remarca pa fondonan di FIFA.
Manera cu a bira conoci despues di e congreso di FIFA na Mexico, FIFA a pone mas fondo disponibel pa e federacionnan y pa bin na remarca cada federacion mester cumpli cu exigencianan basta pisa cu FIFA a pone “in place”. No ta asina cu e fondonan ta poni na disposicion di e federacionnan pa por haci uzo na nan gusto. E fondonan ta parti den diferente categoria y pa cada categoria tin diferente exigencianan cu e federacionnan mester cumpli cu nan prome cu por bin na remarca pa e fondonan.
Un di e exigencianan ta pa dentro di un periodo di tempo tur federacion mester adapta nan statutonan pa asina por maneha, dirigi y administra futbol di un forma hopi mas profesional. Cu esaki FIFA ta obliga tur federacion pa bay over pa un federacion mas profesional. E ta implica diferente cambio na diferente nivel den e organisacion, cual cambionan lo bira mas bisto na momento cu e statuto nobo keda aproba.
Asina aki FIFA kier pa e federacionnan funciona miho y pa cumpli cu e codigo di “Good Governance”. E cambionan aki ta haci cu dentro di poco AVB lo tin di amplia su personal cu mas profesional riba diferente ramo.
A funda Arubaanse Voetbal Bond na aña 1932 y a afilia na CONCACAF na aña 1986 y despues na FIFA na aña 1988. E ta e organisacion cu ta maneha futbol amateur y profesional riba nos isla, incluyendo e muchanan, hoben, hende muhe y adultonan. E ta responsabel pa sanciona e refereenan y e torneonan di futbol organisa pa mayoria liga. Nan oficina ta situa den Compleho Deportivo Frans Figaroa na Noord.


text:
KRALENDIJK – “Bo no ta mira polis na Rincon. Polis mester drenta bario i no warda te ora ta lat kaba.” Esaki ta un gritu pa ayudo di Flora Molina ku a bai sinta na mesa ku representantenan di Nationale Ombudsman.
Ombudsman mas i mas ta último rekurso pa siudadano na Boneiru ku pega na instanshanan di gobièrnu. Mas i mas siudadano ta optimista ku ombudsman por yuda nan.
Molina ta haña ku awor si ta basta. Rinconeronan ta kansá di e falta di polis den e bario di mas bieu di Boneiru. Tin speransa ku ombudsman por trese un solushon. E kehonan no ta toka polis so. A menta otro servisio di gobièrnu i instansha tambe durante e konsultanan ku e representantenan di ombudsman. Un keho ku ta tende hopi ta ku ta manda hende di Ponsio na Pilato.
Satisfecho
Hans Oosterveer i Marjolein Bannier ta masha satisfecho ku e kantidat di siudadano ku por haña e kaminda pa e konsultanan. Ounke hopi be no tabata bini mas ku 15 hende nan ta satisfecho pasobra ántes a yega di sosodé ku ni un hende no a blo.
Aña pasá ombudsman a risibí 25 keho. E aña aki tabatin 41. Ta ferwagt ku e kantidat ta sigui subi, Hans Oosterveer ta bisa. E representantenan a eksperienshá ku nan presensia ta pone hende akudí mas fasil. Oosterveer: “E hendenan ta apresiá ku nan por entregá nan keho serka nos personalmente. Esei ta masha bon, pasobra asina nos por kontribui na mehorashon di e kalidat di servisio di gobièrnu.”
Fin di aña e representantenan di Ombudsman Nashonal ta bini Hulanda Karibense atrobe.
Outor: Belkis Osepa


text:
PHILIPSBURG – Parlamento di Sint Maarten unánimamente a aseptá un moshon ku ta pidi prokurador general Guus Schram pa tuma su retiro. Dia 11 di yüli, na instalashon di wes Sander van Rijen, Schram a bisa ku “tin sufisiente indikashon di relashonnan struktural entre baho mundu i e komunidat legítimo na Sint Maarten.”
Pa esaki Schram a referí na e rapòrtnan di integridat ku for di aña pasá a sali tokante Sint Maarten. Pero e rapòrtnan aki ta bisa ta nèt kontrali, esta ku no a haña niun prueba pa e relashonnan aki.
E moshon severamente ta kondená Schram su palabranan. E teksto ta pidi gobièrnu – ku pa kasualidat djis despues nan a manda kas – pa tuma pasonan pa realisá ku Sint Maarten ta haña un prokurador general ku ta biba i traha einan mes.
Schram no ker a reakshoná riba e pregunta si bou di e sirkunstanshanan aki ainda ta posibel pa e keda hasi su trabou na Sint Maarten. “No ta na Ministerio Públiko (OM) pa reakshoná riba e moshon aki”, el a laga sa via bosero Norman Serphos.
Schram i huntu kuné OM di tur banda a haña krítika de parlamento. “E palabranan aki ta inaseptabel”, lider di frakshon di National Alliance Wlliam Marlin ta haña. “Ta falta di OM si no pèrsigui krímen.” Marlin a referí tambe na e sentenarnan di denunsio di e Meldpunt Ongebruikelijke transacties (MOT) di kua niun di nan OM no a investigá.
Retiro
Minister di Hustisia Dennis Richardson ta bisa ku Schram su retiro ta posibel solamente si e ministernan di Hustisia di Kòrsou i Hulanda koperá. “E manera ku e prokurador general tin e sosten di e minister hulandes, ami por bul’ariba kai abou, pero nan no ta dun’é su retiro.
Outor Hilbert Haar


text:
KRALENDIJK – Mester manehá e problema di abusu di mucha i maltrato di mucha na Boneiru na un manera adekuá. Esaki Desiree Croes, presidente di Fundashon Respetá Mucha, ta haña. “Loke ku nos ta mira sosodé riba e isla ta djis un parti chikí di e totalidat di e problema.”
E siman aki un mama di 41 aña a parse dilante korte di Boneiru komo sospechoso den un kaso grandi di delitu kontra moral. Ta akus’é di a laga su dos yunan menor di edat kometé prostitushon den e temporada di 2007 te 2011.
E mama tabata laga nan bai ku diferente hòmber pa plaka, karchi’ telefon òf hoya. Su mes kasá tambe lo a abusá seksualmente di e mucha muhénan. Segun fiskal Henry Hambeukers tin indikashon fuerte ku tabatin hòmber tambe ku tabata bin Boneiru for di Kòrsou i Aruba pa tene relashon seksual ku e dos mucha muhénan.
Konsientisashon
Esaki ta solamente un di e hopi kasonan di delitu kontra moral riba e isla. Hopi otro kaso no ta sali na kla i asina no ta bini dilanti wes. Segun Croes komunidat ta na altura di hopi situashon ku ta intolerabel. Croes ke pa hende bira mas konsiente si ta trata di abusu seksual di mucha òf maltrato di mucha. E konsientisashon ta nesesario pa para e abusu, e ta haña. “Si bo ripará algu den komunidat esei ke men ku tin hopi kos mas ta pasa. Mi tin sinku aña ta traha riba e isla i mi ta sinti falta di protekshon di nos muchanan.”
Fundashon Respetá Mucha ke atenshon pa entre otro abusu seksual di mucha, abusu verbal di mucha i maltrato físiko di mucha. Por realisá e konsientisashon pa medio di kampaña informativo den media, manera na radio, na televishon i den korant. Tambe e fundashon lo kologá poster ku e lema “Stòp Abusu di Mucha”.
Sírkulo di akohida
Croes: “Poko poko nos ke lanta e kampaña básiko te ora nos tin un bon sírkulo di akohida pa mucha abusá riba e isla. Tur organisashon i fundashon riba e tereno aki mester kuminsá traha optimalmente.
Komo kordinadó di e departamentu di enseñansa di Stinapa Boneiru, Croes ta traha ku tres mil mucha tur aña. “Mi ta tende keho di mucha ku djis mester di atenshon. Pero hopi be e problema ta mas profundo. I no ta papia di esaki. No tin un kaminda ku por mèldu maltrato i abusu di mucha. Mi ta spera ku un instansha asina lo bini pronto, pasobra aktualmente no ta trata e problema adekuadamente.”
Voogdijraad di Boneiru, Saba i Sint Eustatius for di aña pasá ta duna keho kontra mayor ku ta pèrmití abusu seksual di nan yunan. E indikashonnan di kaso di abusu ta sali for di e gremio di profeshonalnan i ta di spera ku den futuro nan lo lo sali for di komunidat boneriano mes.
Outor: Belkis Osepa


text:
KRALENDIJK – Suidadano Arthur Sealy ta papia tokante konferersia di prensa di resientemente. “Durante e konferensia di prensa di gobièrnu riba 15 di yanüari 2021 dos profeshonal, riba esaki no tin duda, a bin duna informashon tokante bakunashon. No tabatin un introdukshon tokante un plan, un strategia, un kampaña di informashon. A laga prensa hasi pregunta loke a resultá den un káos total. No por a hasi pregunta dirigí riba un maneho ku no tin, sinembargo miembronan di prensa a purba. E tipo di duna informashon aki ta hasi trabou di prensa, ku a base di e informashonnan por yuda trese diskushon, trankilidat den pueblo, demasiado difísil.
Kontestanan tabata vago sin ningun struktura. A resultá ku no sa kuantu bakuna mester pa e grupo di sesenta aña bai ariba. Na Registro sivil ta fásil haña sa e kantidat i serka e dòkternan di kas por haña informashon di personanan ku diferente tipo di malesa. No a bini dilanti ku tin komunikashon ku e instansianan aki. Ainda e plan di komunikashon/informashon no tei. Ainda no tin un lokalidat pa warda e bakuna. E vrizernan no ta na Bonaire, kisas fin di luna, sinembargo ta kuminsá bakuná den luna di febrüari, No ta obligatorio pa tuma e bakuna, pero no a hasi ningun enkuesta pa sa kuantu hende ta pará negativo kontra e bakuna.
Preguntanan manera: si un persona tuma e bakuna i muri a konsekuensia di e bakuna kiko ta bai pasa. E kontesta tabata; Tin protokòl. Kua protokòl? Kua ta e posibel efektonan di e bakuna. Kontesta; un doló na e parti unda a pasa e angua, un tiki doló di kabes, keintura, pero no ta mustra riba e duda ku hende tin a base di informashonnan, tantu fiktisio komo bèrdat, ku no ta di e kanal ofisial di Bonaire. Kon ta bai konvensé hende pa tuma e bakuna. Ki riesgo tin pa muhé na estado, hende di edat avansá, hende ku malesa króniko. Awor ta momentu pa Konseho Insular kuestioná Kolegio Ehekutivo i bini ku proposishon pa regla e asuntu di informashon na un manera drechi. Kolegio Ehekutivo mester duna di konosé ku si tin un grupo di proyekto instituí pa diputado di salubridat. Ken ta e miembronan, kon e plan di duna informashon ta, kua ruta ta sigui pa bakuná e pueblo. No por laga e pueblo den duda. Pa loke ta trata informashon un súplika: Por fabor laga V&P leu for di asuntu aki”, Arthur Sealy a bisa.


text:
WILLEMSTAD – Promé ku fin di e aña aki lo kita tur stènt di suvenir ku tin stashoná rondó di Plasa Nobo i lo trasladá esakinan bèk pa Waaigat i Parke Wilhelmina. Asina city supporter, Henny Reinilia, enkargá ku supervishon di sentro di siudat a duna di konosé.
Plasa Nobo lo mester a fungi komo un sitio temporal te ora kaba ku renovashon di Parke Wilhelmina. Entretantu ya tin kasi dos aña ku a renová e parke aki i te ainda e stèntnan no a bai bèk na nan sitio. Dor ku a permití e stèntnan di keda, e bendedónan ku tabata stashoná na Waaigat tambe a bin pone nan stèntnan dilanti di Plasa Nobo.
Un reportahe di José Manuel Dias
No tin pèrmit
“Kaminda nan ta aworaki, nan no tin pèrmit pa para einan”. Reinilia ta konsiderá esaki komo un negligensia di parti di Polis, ya ku ta e instansha aki ta esun enkargá ku kòntròl i otorgamentu di pèrmit. Banda di e echo ku no tin pèrmit, e stèntnan ta forma un peliger tambe pa públiko ya ku nan ta konstruí di materialnan no adekuá.
Bendedónan no ke bai Waaigat
E bendedónan ku a bini for di Waaigat no ke bai bèk einan. “Einan nos ta muri di hamber, nos no ta bende nada”. E bendedónan no ke pa separá e stèntnan for di otro i ta boga pa bini ku un lugá sentral kaminda tur bendedó por bende nan produktonan ku turistanan.
Outor José Manuel Dias


text:
KRALENDIJK – Awe djaluna 24 di ougùstùs, Warehouse Supermarket a habri ofisialmente nan sekshon nobo, awor mas amplio surtí. Ta trata di un área nobo ku tin den e edifisio. Radio Live 99.9 FM tabata presente mainta trempan pa asina tuma nota di apertura di e área nobo. Poko promé ku 8’or di mainta tur empleado di e supermerkado a reuní na e sitio nobo i a tuma bendishon. Pader Ivan Dario Perez Gomez a hasi orashon ku empleadonan di Warehouse, pa despues bendishoná e área nobo ku awa bendita.
Sander van Amstel, kende ta mènedjer di e supermerkado a menshoná ku e área nobo ta e promé parti di e desaroyonan ku tin pa loke ta trata ampliamentu di espasio di Warehouse Supermarket. “Esaki ta apertura di e promé parti i aki 2 siman ta bai kuminsá ku trabounan di konstrukshon na e otro área den e edifisio. E trabounan ta kanando bon i segun plan. Momentu ku e proyekto ta kla, e edifisio lo ta dòbel mas grandi di loke nos konosé awor.
E sekshon nobo aktualmente tin diferente produkto di bon marka, bon kalidat i tòg nos ta purba mantené e preis abou. Warehouse ta un lugá di tur hende i nos ta deseá pa e hende lokal i e turista por kumpra tur loke e mester i paga tiki sèn. Nos tin entre otro diferente sorto di keshi, yogùrt tambe produkto di e marka ‘El latino’. Karni, fruta i bèrdura fresku no ta di papia mes. Mi ta invitá pueblo di Boneiru pa pasa tuma nota di tur loke a bini aserka den e supermerkado,”Sander a bisa. El a menshoná ku na komienso di 2021 si tur kos kana segun plan e supermerkado ta kla den su totalidat ku un espasio dòbel mas grandi ku awor. Sander:” Mi ta gradisí spesialmente mi empleadonan pa nan esfuerso pa nos a logra loke tin awor, un espasio mas amplio i bunita.”
Kombinashon di potrèt ta ilustrá mainta momentu ku a habri e supermerkado i presentá e espasio nobo.


text:
Kristian Choch
Di Kristian Choch a di asembli ar asosieshan a falawa a Jiizas Krais. Di Griik toerm ἐkkλnσίa wa fain ina di Nyuu Testament ahn yuujal chransliet az "choch" biesikali miin "asembli". Iapier ina 2 voers a di kiananikal Gaspl a Matiu, 24 voers a di hAx a di Apasl, 58 voers a di letadem a Paal di Apasl (inkluudn dierfuor di hoerlies instans iyuuz ina rilieshan tu a Kristian badi), 2 a di Leta tu di Iibruuz, 1 a di Ipisl a Jiemz, 3 a di Toerd Ipisl a Jan, ahn 19 a di Buk a Rivilieshan.


text: Omayara Leeflangoutor di e buki:“Verkiezingen: Keiharde marketing” ku e suptítulo “Een beeld van een gezijzelde democratie op Curaçao”, ta ilustrá kon a sekuestrá demokrasia. Esaki ta pasando aktualmente na Bonaire. Un konsehal ta persistí ku mester mata libertat di palabra. Ningun persona ni ningun konsehal no por sensurá e libertat aki. Pió ainda si ta preskribí kon mester usa e derecho aki. Kuantu mas pueblo di Bonaire mester sufri promé ku tin aklarashon riba tur e vupánan kometé pa eks diputado i e diputadonan aktual. Ta un bèrgwensa ku tin mas di mil hende ta warda riba un tereno, no por aliviá pobresa, no tin adelanto pa drecha mínimo sosial, lèkmentu di e sorpresa i gastamentu di 44 mil dòler. Diputado a bisa ku no ta kambia e himno pero tin palabranan ku a kambia. For di ki tempu a kambia e teksto original.Ken a kambi’é i si Konseho Insular a aprob’é. Te awe no tin splikashon di e motibunan pa a sakrifiká algun hóben ku ta: Reginald Dortalina, Alcira Jansen, Dudley Wedervoort i otronan ku a tuma retiru. E pregunta ta: Konseho Insular, Kolegio Ehekutivo i tur medio di komunikashon ta sostené e tendensia anti demokrátiko aki. Un lider polítiko i alabes konsehal ku ta trese duda den pilá di demokrasia, si e ta honesto, mester kuminsá na pidi despensa na pueblo òf tuma retiru. Esaki ta responsabilidat di MPB pa hasié. Ta trata di un regla básiko ku tin e nòmber konfiansa den polítika i polítiko. Fin di siman gabinete Rutte III a retirá sekretario di estado MonaKeijzer ku a trese duda den e punto di bista di gabinete. Partido CDA di Mona Keijzer ta bai tuma akshon.Siman pasá por a mira kon un moshon di desaprobashon na Hulanda a pone dos minister bai kas.Loke ta den tapara ta, ku ta bai reorganisá /revitalisá e aparato públiko di Bonaire ku konsekuensia pa sakrifiká mas ámtenar boneriano. Aparte di a pone pueblo tras di waya, ta hunga ku e idea pa organisá festival di Regata. Si e kos di amigu i konosí aki ta bai tuma lugá anto ta lógiko ku no por stroba fiesta di e barionan di e hendenan di pueblo manera :Charles Beukenboom (Antriol) i Broertje Janga (Rincon). Kolegio Ehekutivo di Bonaire a stròp kaba selebrashon di Dia di Bonaire den bario Tera Kòrá di Janchi i Gènchi Janga.


text:
PARAMARIBO,Surnam: Diamars mainta Polis surnameo a kima un cantidad record di cocaina, 1751 Kilo di droga. E cocaina a wordo confisca diabierna siman pasa riba waf na Paramaribo.
E droga tabata scondi den 49 handbag di deporte den diferente containers entre cargacionnan di blokienan palo. E destinacion di e droga no ta conoci, asina polis a duna di conoce. Diabierna polis tabata tin un pista cu e droga lo tabata destina pa Belgica, pero despues no tabata sigur di esaki.
Polis na Surnam no a detene niun hende ainda den e caso aki, pero segun vocero di polis ta hopi importante pa traha hopi cauteloso riba e caso aki, durante investigacion y eventualmente na momento cu detencionnan lo por cay.
E motibo principal di e control severo aki, ta cu na Europa ta garando mas y mas droga cu prome y den cual Surnam ta e waf for di unda mayoria di e droga ta pasa pa bay Europa.


text:
Jan Flerming – Diadomingo anochi polis ta bay dilanti Rudsen, caminda tin un boksmento.
Home Uncategorized Van registra bou nomber di lider di un partido, cu niun documento...
Van registra bou nomber di lider di un partido, cu niun documento na ordo tabata involvi den un boksmento, e van a keda confisca
Na yega polis ta wordo splica unda y con e boksmento a sosode.
Un poco pas pazuid e van color geel, lo a subi e crusda y dal e auto Hyundai biniendo di zuid.
E chauffeur di e Van aparentemente e momento ey lo tawata hibando e Van un luga pa drecha. Problema tawata cu e Van no tawata tin nada paga y niun papel na ordo, e chauffeur no tawata tin rijbewijs tampoco.
Mes ora polis a pidi takelwagen pa bay cu e auto.
E van lo ta bou nomber di lider di un partido politico nobo, cu lo ta participando na e eleccionnan venidero 22 di september.


text:
Na loket di Oficina di Censo y Registro Civil.
Stamboom peticion
Descripcion
Si bo ta desea di haya mas informacion tocante historia di bo famia y di bo antepasadonan, por laga haci un stamboom. Por haya informacion aki den actanan y registro di Oficina di Censo/Registro Civil.
Den archief di Censo/Registro Civil tin actanan pa investigacion genealogico (stamboom) cu unicamente ta tocante personanan cu a biba na Aruba.
Unda pa pidi'e? / Mas informacion na
Con mi tin di pidi'e? / Kico mi tin di hasi?
Kico mi tin di hiba cu mi?
- Un prueba di identidad valido (un paspoort, cedula of rijbewijs;
- un copia di trouwboek di e fayecido (si ta posibel);
- si ya a laga haci un stamboom anteriormente, un copia di esaki.
Kico ta e condicionnan?
Unicamente un miembro di famia, notario of un abogado por pidi un stamboom.
Cuanto e ta costa?
- Stamboom di famia (tin cu paga adelanta) Awg. 150.00
- gasto extra Awg. 40,00 pa ora
Mester paga adelanta cu un debitcard (swipe). No ta acepta pago via creditcard of otro forma di pago.
Cuanto tempo ta dura pa hay'e?
Duracion desde cu a pidi un stamboom ta 60 dia di trabou (ta depende di e tamaño di e stamboom di e famia)


text:
50 dia a pasa di Gabinete Rhuggenaath i kiko a kambia na Kòrsou? Ekonomia ta paralisá, Niun kupo di trabou nobo, Yagmentu i mas yagmentu, Investigashon i mas investigashon, mas retiro masal di trahadónan na kaminda
50 dia a pasa di Gabinete Rhuggenaath i kiko a kambia na Kòrsou?
Ekonomia ta paralisá, Niun kupo di trabou nobo, Yagmentu i mas yagmentu, Investigashon i mas investigashon, mas retiro masal di trahadónan na kaminda
Kòrsou, 17 yüli 2017
Normalmente un Promé Minister ta usa su promé 100 dianan pa marka kon e lo goberná e pais pa e próksimo 4 añanan, markando (footprint) e akshonnan i metanan prinsipal pa su pueblo. E proyektonan i inisiativanan mas importante ta wòrdu emití i ehekutá den e 100 dianan aki. Por ehèmpel Presidente Barack Obama 8 dia despues ku e la huramentá (20 di yanüari 2009 el a huramentá) e tabata den kongreso di Merka pa pasa dia 28 yanüari 2009 e lei ku yama “American Recovery and Reinvestment Act 2009” un Economic Stimulus Package pa ‘boost’ bek ekonomia di Merka. Un partido polítiko sa adelantá promé ku gana elekshon kiko e tin ku hasi pa kambia rumbo di su pais, den dianan promé ku transishon di gobièrnu asesornan ta yuda prepará e plan pa ehekutá inmediatamente. Di e forma aki hopi akshon ta tuma lugá den e promé 100 dianan, asina rònt mundu promé ministernan i presidentenan ta usa nan promé 100 dianan pa “set e standard” di na gobièrnu su ritmo di gobernashon.
30 dia di trabou den Yüni 2017, Gobièrnu merikano a krea 409,000 kupo di trabou nobo na Merka, aki na Kòrsou kuantu kupo di trabou Gabinete Rhuggenaath a krea den 50 dia di trabou?
(Source: https://www.dol.gov/newsroom/releases/opa/opa20170707 – Non-farm payroll employment rose by 222,000 jobs. 187,000 private sector jobs were created in June, “This month’s robust job creation and moderate wage growth has direct impact on American families.)
Na Kòrsou den e promé 100 dianan, Gobièrnu a anunsiá den nan prólogo di nan akuerdo di gobernashon ku ta bai usa 90 dia pa traha un plan di urgensia riba problemanan agudo i ku ta indiká ku en realidat nan a drenta Goberná sin un Plan.
Mas aleu tambe ta birando mas ku bisto ku riba temanan di preokupashon tin un silensio total di parti Gobernashon, miéntras ku e situashon sosial-ekonómiko lokal ta insostenibel.
Despues di 50 dia di no duna niun komentario riba e Gobièrnu aktual pa evitá ku nos ta wòrdu tilda di ta esnan ku ta stroba nan di hasi e trabou, esaki ta nos promé análisis di nan 50 dianan ku a pasa.
Government performance will be measured by your employment rate in your Country.
Gerrit F. Schotte
Lider di Frakshon di MFK


text:
KRALENDIJK – Animalnan na Boneiru tin menos derechi ku animalnan den Hulanda europeo. Por bisa ku nan ta animal di segundo rango de e Reino. E konklushon ei Mark Erwin Vos, di Stichting Dierenhulp, ta saka for di e kontestanan di minister Carola Schouten di Agrikultura riba preguntanan di Partij voor de Dieren. E señora ta pone e responsabilidat pa bienestar di animal serka e gobièrnu lokal.
‘Esaki ta ilustrá e inkonsistensha di Hulanda ku e islanan’ – Mark Erwin Vos
Vos ta vosiferá e opinion di un grupo di organisashon pa animal na Boneiru, ku ya tin basta tempu trahando huntu. Banda di Dierenhulp, ta trata di Kunuku Kakelvers, Dierenbescherming Bonaire i DogPartner. Nan tin sosten di un di e dos veterinarionan riba e isla. Segun Vos, e kontestanan di Schouten ta ilustrá kon arbitriario Hulanda ta aserká e islanan karibense.
Kondishon di bida di galiña
Ounke e prohibishon den Union Europeo pa bateria pa pone webu (kaminda ta tene hopi galiña pegá riba otro den kouchi) no takonta pa Hulanda karibense, por drecha e kondishonnan di bida di galiña mashá bon, e organisashonnan ta haña. Na Boneiru tin un stal grandi ku band’i 10,000 galiña pegá riba otro den kouchi, ta pone webu. Na Hulanda e kos ei ta prohibí for di 2012.
E organisashonnan tabata basta tempu den kombersashon ku e Órgano Públiko Bonairi (‘OLB’) i e fundashon Dierenasiel enkuanto animlnan ku ta kana lòs i e legislashon pa animal – inkluso kastigunan mas haltu pa maltrato di animal. Por parte pa motibu di pleitu tokante fangumentu di kachó di kaya, e konsulta a pega. Pero Vos ta keda optimista: “Ketubai nos ta positivo, pasobra nos ta sali for di e punto di bista ku e OLB tambe por yega na otro punto di bista ainda.”
Speransa pa mantenshon
E organisashonnan pa animal, ku ta trahando huntu, a pone nan speransa entre otro riba mas mantenshon di legislashon eksistente. “Lo ta bon pa apuntá un hòmber òf muhé komo rishèshi ekstraordinario (Bijzonder Opsporingsambtenaar, BOA) puramente pa bienestar di animal.”
E asilo pa animal, ku ta drai pa 12 porshento riba supsidio di e OLB, ta bisa di ta konsiente ku mester hasi algu pa e animalnan na Boneiru. E ‘organisashon di mas bieu aktivo pa animal’ akí ke mihó edukashon i regulashon na Boneiru. Segun e asilo mester fet esaki riba e ‘situashon individual’ di e isla.
20,000 dòler pa alohamentu i sterilisashon?
Vos no ta deskartá e posibilidat ku e OLB a informá Schouten robes tokante un 20,000 dòler ku a reservá pa un kampaña di alohamentu i sterilisashon. Ta bisa ku no a primintí e sèn ei, pero Vos ta desmentí esei. Segun e, no a duna e sèn ei a konsekuensha di e kambionan di gobièrnu na Boneiru. E asilo tambe ta haña mas enfoke riba sterilisashon importante i ta ehekutá esaki kaba.
Segun Vos PVV tin planiá pa entregá un moshon e siman akí, den kua ta hasi un yamada pa duna animalnan den Hulanda karibense e mesun derechinan ku esnan den Hulanda europeo.


text:
SINDIKATONAN I RCN A YEGA NA RESULTADO DI NEGOSIASHON.
KRALENDIJK – Djárason 19 di mei sindikatonan di e reunion organisá (ABVO, ACOM, NAPB i STrAF) i e dunadó di trabou ku mandato na nòmber di minister di Asuntunan Interno i Relashonnan den Reino (BZK), a yega na un resultado di negosiashon tokante e areglo di penshun i kondishonnan laboral pa ámtenarnan di Reino na Hulanda Karibense, pa un periodo di tres aña.
Un tópiko importante durante di e negosiashon tabata akumulashon di penshun. Esaki ta bou di preshon pa motibu di e situashon ekonómiko ku a empeorá i prinsipalmente e desaroyo di interes ku esaki ta trese kuné. E organisashon ehekutivo di “Pensioenfonds Caribisch Nederland” no por realisá e akumulashon di penshun di 1,75% pa aña manera palabrá mas, ku e interes abou aki. Mester di esaki pa na momentu ku yega edat di kobra penshun, yega na un entrada di mas o ménos 70% di e salario promedio ku ta igual na 40 aña di labor.
Ku e areglo di penshun aktual, trahadónan lo por haña nan ku un retraso grandi den entrada ora nan baha ku penshun. Pa prevení esaki e partnernan di negosiashon a yega na e siguiente palabrashonnan: un subida di edat pa baha ku penshun te ku 66 aña entrante 2030, un limitashon den akumulashon di penshun te ku un entrada anual di $47.500 máksimo i modernisashon di penshun di invalides. Ku esaki ta prevení e retraso den entrada a término i no mester subi e prima di penshun.
Kondishonnan di labor
Banda di e medidanan pa mantené e penshun palabrá, sindikatonan huntu ku e dunadó di trabou ku mandato, a yega na un resultado di negosiashon pa un pakete di kondishon laboral pa tres aña. E pakete aki ta enserá entre otro un kompensashon di un solo biaha den 2021, redukshon di durashon di labor te un siman di labor di 36 ora i un kompensashon pa ámtenarnan di Reino den Hulanda Karibense ku profeshon riskante, entrante 2022.
Kupo di trabou nobo
Redukshon di durashon di labor ta krea mas o ménos 50 kupo di trabou nobo riba e tres islanan di Hulanda Karibense. Esaki tabata hopi importante pa sindikato i e dunadó di trabou logra, prinsipalmente pa motibu di e konsekuensianan ekonómiko di Covid-19.
Konsulta ku sostenedónan
E partidonan konserní a konkluí ku na mesa di negosiashon a logra un resultado balansá ku awor por presentá na nan sostenedónan
Post Views:
20


text:
Diasabra ultimo, Baranca Toastmasters Club a tene su prome reunion pa e aña nobo 2021-2022 cu e tema “A Step in the Right Direction”.
Durante e reunion aki den presencia di su miembronan y invitadonan, Division H Director Sra. Angeline Tromp-Zievinger a instala e Comision Ehecutivo nobo pa 2021-2022, cual ta consisti di Sra. Luz Marina Gonzalez como President, Sra. Michele Brooks como Vice President Education, Sra. Hortencia Maduro como Vice President Membership, Sra. Kimberly Boekhoudt como Vice President Public Relations, Sra. Karin Trim como Treasurer, Sra. Ghislaine Quandt como Secretary, Sr. Franklin Hoevertsz como Sergeant at Arms y Sra. Hortencia Maduro como Immediate Past President.
Baranca Toastmaster Club ta forma parti di e Caribbean Toastmasters District 81 cu tin como slogan pa e aña nobo: “Run Together, Win Together”.
E mision di un Toastmasters Club ta pa ofrece un experiencia educativo y positivo yen di sosten, caminda nos miembronan ta sinti nan mes apoya pa desaroya habilidadnan di comunicacion y liderazgo, cu lo resulta den mas auto-estima y crecemento personal.
Baranca Toastmasters Club ta reuni tur prome y di tres diasabra di luna di 10.00 am pa 12.00 pm via Zoom. Like y follow nos pagina di Facebook https://www.facebook.com/thebtcofaruba/ pa keda informa y/of bishita nos reunionnan bimensual.


text:
Oranjestad-Willemstad-Trabou nan pa Curaçao Drag Fest 2014 ta full den swing kaminda FAC y su Komishon Organisadó ta bai presentá na fanátiko, koredor y públiko di e deporte di drag race pa e fecha nan 29 y 30 di aprel y 1, 2 y 3 mei próksimo ku un kompetensia di drag race internashonal ku paisnan i isla nan nobo den e deporte di drag na Curaçao International Raceway na Ronde Klip.
Djasabra último den ora nan di mainta e outo nan di Aruba a load ku ta “Arends Racing” ku 1 dragster i un Altered. “Don’t Panic Racing” ku 2 dragster y un Ford Mustang. “Barnol Racing” ku nan Ford Mustang, “RJ Racing” ku 2 Ford Mustang, “Leo’s Racing Locura di Viejez” dragster, “Hulk Racing” ku Chevy Barretta, “Hubble Bubble” ku Chevy Corvette, “Rosel Racing” ku Altered y “Don Flip Racing” ku nan Roadster. Tambe P-Nuts Racing lo tei ku 6 motosaikel.
Djadumingu último ei a kontinuá ku e keintura Curaçao International Drag Fest 2014 ku e super parada ku a sali mainta 10’or for di parkeerplaats di MCB Saliña bai kore full Banda Ariba bin bek y para na Nieuwe Haven n’e kantor di Duana pa un break. Djis dje a kue kabes abou bai kore rònt Banda Bou ku un stòp na Santa Cruz. Despues di un bon sosiegu a kue kabes pa ariba i terminá na parkeerplaats di MCB Saliña.
Djaweps awor 24 di aprel tin inskripshon na Topaz Center dilanti di Frank Curiel Ballpark na Juan Hato for di 20:00 (8’or) te ku 22.00 (10’or).
Djasabra i djadumingu tin inspekshon tékniko na Curaçao Internatinal Raceway na Ronde Klip.
Ta kuminsá for di 9’or di mainta. Djadumingu lo tin oportunidat pa hasi tèst kuminsando for di 17.00 (5’or) te ku 22.00 (10’or).
Djamars 29 di aprel tur kos ta ranka sali na Brionplein ku e Mega Car & Bike Show. Sigui ku na Curaçao International Raceway djarason 30 di aprel ku sekshon di Tèst & Tune. Y djaweps promé, djabièrnè 2 y djasabra 3 di mei ta e Festival y kompetensia mas grandi di drag racing den Caribe.
Ku partisipashon di Hulanda despues di 10 aña, Santo Domingo pa promé biaha, Merka, Venezuela, St. Eustatius, Boneiru i ku e rivalidat nan di tur tempu entre Aruba i Kòrsou.
Chek den prensa pa e pakete nan di entrada i tambe pakete nan spesial di Fun Miles.
Danki na tur e spònser nan ku ta hasi Drag Fest 2014 posibel ku ta CTB ofisina di Turismo di Kòrsou, Curoil, NAPA Auto & Truck Parts, Alcolado Glacial, Gomez Shipping, AVF Antiliaanse Verf Fabriek, Coca Cola, Apache Heavy Equipment, Hucor Holding ku Subway, Pizza Hut y KFC, Medina Cargo Services, Western Trading y Dunlop Tires, Fun Miles.


text:
Den Haag – Durante un ceremonia na Bestuurskantoor, Minister Plenipotenciario sr. Guillfred Besaril a rindi honor na e baluartenan cu 35 aña pasa a establece e prome representante di Aruba na Hulanda. E recepcion a tuma lugar den presencia di henter e conseho di minister di Gabinete Wever-Croes I. Riba 26 di maart 1983 sr. Betico Croes (dfm) a inaugura e representacion di Aruba na Hulanda den presencia di diferente dignitarionan di e tempo ey e teritorio insular Aruba.
‘Mescos cu recientemente mi a para keto cu e personal actual di Arubahuis, empleadonan di ATA Europa, varios ex-empleado y mentornan di Arubahuis, awe mi ta na Aruba pa reconoce e fecha historico aki pa Aruba cu algun di esnan cu 35 aña pasa tabate presente na e momento grandi aki den historia estatal di Aruba. Of hunto cu famia di e funcionarionan di e dia ey, pero cu lastimamente awe no ta cu nos mas. Aruba ta agradecido na boso tur cu a para tras di e vision pa establece un representante di Aruba cu a hunga un rol masha importante den e anhelo di Aruba y e lucha pa su Status Aparte, asina Minister Besaril a bisa.
E mandatario a sigi bisa cu durante e decadanan cu a sigui despues di Aruba su Status Aparte a opta na concentra mas riba e celebracion di “Arubadag” en coneccion cu e dia nacional di Aruba na Maart. ‘Esaki a trece cune cu no a duna e fecha importante di 26 di Maart e lugar cu e merece den nos historia. Pa es motibo aki mi a hasi mi maximo esfuerzo pa no laga 2018 pasa bai sin duna e fecha di 26 di maart 1983 e respet y balor necesario. Desde awe en adelante Cas di Aruba na Hulanda, staff y personal tin nan dia cu lo tuma lugar tur aña riba e prome diabierna di april. Di es forma aki por sigui duna e celebracion di nos dia Nacional na Hulanda su debido atencion sin perde di bista e bunita momento di refleccion pa Arubahuis di 26 di Maart 1983.’
Despues di su discurso Minister Guillfred Besaril a haci entrega di un plakkaat como reconocimento na e baluartenan di e fecha ey: sr. Glenbert Croes den nomber di su tata sr. Betico Croes (dfm), sr Nelson Oduber, sr. Ludwig Lacle, yui homber di sr. Roland Lacle (dfm), sr. Daniel van der Kuyp, yui homber di sr. John van der Kuyp (dfm), sra. Astrid Kelly y sr. Miro Dabian.
Tur esnan cu a ricibi un plakkaat a gradici Minister Plenipotenciario sr. Guillfred Besaril inmensamente pa e reconocimento aki y tambe a expresa nan aprecio na sr. Besaril, cu ta e prome Minister Plenipotenciario na Hulanda cu a duna e fecha historico aki pa Aruba y pa Arubahuis como organisacion e reconocimento nesesario.
-
Anuncia na Hit 94 FM Stereo
-
Sinti e diferencia y crece bo empresa
-
Jama 5828094 of 5820694
-
Email nos na hit94fm@gmail.com
——————————————-


text:
KRALENDIJK – Gezaghèber Edison Rijna anteriormente a bisa ku e posiblidat ta eksistí ku Boneiru lo sera frontera inmediatamente ku Aruba, na momentu ku habri frontera pa Merka entrante 10 di yüli. Esaki lo no ta e kaso mas. E bùbel entre Boneiru, Kòrsou, Aruba, St Maarten, St Eustatius i Saba ta keda ounke Aruba ta habri frontera ku Merka.
Manera ta konosí desde promé di yüli Boneiru a habri pa risibí turistanan di Hulanda, Bèlgika, Luxemburgo, Fransia i Alemania. 1000 turista por bishitá Boneiru pa siman. Ekspertonan ta konsiderá e posibilidat ku un persona infektá drenta Boneiru for di e paisnan aki sumamente chikitu. Pesei e turistanan aki no tin nodi di hasi tèst. Pa subi avion nan ta obligá pa yena un deklarashon di salú. Esaki ta konta tambe ora nan ta bini Boneiru ku boto. Boneiru no por obligá un biahero pa hasi un tèst di PCR. Ora nan yega Boneiru mester presentá e deklarashon di salú na KMAR ku ta kontrolá i wak si tur e dokumentunan aki ta kuadra. Tambe ta informá tur ku ta yega Boneiru tokante e reglanan ku mester tene nan mes na dje entre otro medidanan di higiena, distansia sosial i si bo ta sinti algu di enfermedat mester avisá e departamentu di salubridat públiko. Banda di esei tin vários protokòl pa empresanan i organisashonnan pa por ofresé tantu nan wéspetnan komo nan empleadonan siguridat optimal. Tambe Boneiru su sektor di kuido ta bon prepará pa kualke situashon ku por presentá.
Djarason último durante un reunion di evaluashon i despues di konsehonan ku gezaghèber Rijna a risibí, a tuma e desishon ku no ta haña nesesario pa sera frontera ku Aruba, ku ta bai habri frontera ku Merka entrante djabièrnè 10 di yüli. Gezaghèber Rijna: “Aruba mes ta hasi hopi pa evitá ku e vírùs ta yega for di Merka. Turistanan ku bini Aruba for di Merka òf un pais di riesgo haltu, mester tèst negativo 72 ora promé ku subi avion i tin kòntròlnan severo na aeropuerto di Aruba. Pa bini Boneiru e personanan aki tin ku keda 2 siman Aruba promé ku bula. Den e 14 dianan ei e personanan aki no mester tin niun sintomá di Covid-19 pa nan biaha pa Boneiru. Esei ta un di e reglanan ku a pone pa evitá ku e personanan aki ta yega Aruba i mesora biaha pa Boneiru. Den kaso ku tòg nan mèldu nan mes na aeropuerto sin pasa e 14 dia, e ora ei a base di artíkulo 2r, insiso 1e di Lei Atmishon i Ekspulshon BES por nenga nan entrada na Boneiru. E ora ei seguidamente ta responsabilidat di e kompania di aviashon ku nan a bini kuné pa transportá e biaheronan aki bèk pa e aeropuerto di unda nan a sali. E gastunan ku ta embolbí ku esaki ta pa kuenta di e kompania di aviashon i/òf e biahero mes. E limitashon aki pa loke ta trata biahamentu ta konta tambe pa hendenan ku ke bini Boneiru ku boto. Pues e bùbel ta sigui eksistí i tur residente di Boneiru por bai Aruba sin mester hasi tèst na nan yegada, i di Aruba por sigui bini Boneiru sin mester bai den karentena despues di 10 di yüli 2020. Entidat Públiko Boneiru ta vigilá e desaroyonan minusiosamente i si ta nesesario mesora lo intensifiká e maneho relashoná ku biahamentu pa Boneiru.
Pa mas informashon wak e Q&A (pregunta- i kontestanan mas hasí) i e aktualisashonnan riba Facebook Gobièrnu di Boneiru. Riba https://www.aruba.com/nl tin mas informashon tokante biahamentu pa Aruba.
IN-REISBELEID BONAIRE NU ARUBA GRENZEN OPENSTELT VOOR USA
Kralendijk – Het in-reisbeleid van Bonaire stelt dat personen die 14 dagen voor aankomst op Bonaire verbleven in zogenaamde hoog-risico landen, niet naar Bonaire mogen afreizen. Dit betekent dus dat Amerikanen na aankomst niet direct op het vliegtuig naar Bonaire mogen stappen. Mochten zij zich toch melden op de luchthaven van Bonaire, dan worden zij op basis van artikel 2r, lid 1e WTU BES de toegang tot Bonaire geweigerd. Het is dan vervolgens de verantwoordelijkheid van de vliegmaatschappij waarmee zij zijn gekomen om deze reizigers terug te vervoeren naar de vertrekluchthaven. De kosten die hiermee zijn gemoeid, zijn voor rekening van de luchtvaartmaatschappij en/of de reiziger zelf. Deze inreisbeperking geldt ook voor mensen die met een boot naar Bonaire willen komen.
Het OLB houdt de ontwikkelingen nauwlettend in de gaten en zal indien nodig het in-reisbeleid per direct aanscherpen.
Gezondheidsverklaring en test
Alle binnenkomende reizigers, ongeacht de luchthaven van vertrek, zijn verplicht een gezondheidsverklaring in te vullen. Dit geldt ook als men met een boot naar Bonaire komt.
Bonaire kan het niet verplicht stellen aan een reiziger dat hij/zij een PCR test laat uitvoeren. De gezaghebber adviseert daarom sterk aan de reizigers om deze test uit te laten voeren. Hij doet daarbij een beroep op het verantwoordelijkheidsgevoel van de reiziger, ten behoeve van de eigen gezondheid en de volksgezondheid op Bonaire.
Laag-risico landen
Laag-risico landen voor Bonaire zijn op dit moment: Nederland, Duitsland, Frankrijk, België, Luxemburg, St. Maarten, St. Eustatius, Saba, Curaçao en Aruba.
Bubble
Ingezetenen van Bonaire hoeven niet getest te worden bij aankomst op Aruba.
Voor meer informatie bekijk de Q&A en de updates op Facebook OLB Op https://www.aruba.com/nl staat meer informatie over reizen naar Aruba.


text:
Ban planta awe pa mañan
Ban planta awe pa mañan
Fundeshi fuerte pa desaroyo di agrikultura i krio di bestia
Apesar ku durante su periodo komo Minister di Salú, Medioambiente i Naturalesa (SMN), sra Camelia-Römer, di Partido Inovashon Nashonal (PIN, a pone e fundeshi fuerte pa desaroyo di agrikultura i krio di bestia, ainda gobièrnu no a dal niun paso konkreto pa sigi ku esaki. Si tene na kuenta e krisis ekonómiko ku su rais den otro krisis di salú, desaroyo di agrikultura i krio di bestia ta aún mas urgente.
Desaroyo ku tiki invershon
Pa sigi ku desaroyo di agrikultura e invershon nesesario ta minimal. Produkshon lokal ta rekerí konosementu i abilidat, tereno pa planta, awa i simia. Durante e 2 último añanan a kapasitá mas ku 250 hende lokal den diferente método, manera órganiko regenerativo, agroforestería, hydroponia i permakultura. Kòrsou tin alrededor di 2,000 hektaria destiná pa agrikultura. A yega na un tarifa speshal pa awa. Nos leinan fiskal ta duna eksonerashon pa importashon pa rekursonan agríkola, manera mashin, simia, fertilisante, etc.
Produkshon lokal di bèrdura i fruta
Tambe tin konseptonan di lei kla pa regulá molèster i kuido di medio ambiente ora ta praktiká agrikultura. Ademas tin konsepto di lei fitosanitario i di uzo di awa di supsuela klá pa kana e trayekto legislativo. Meskos ta konta pa modernisashon di e dekreto riba prohibishon di importashon di fruta i bèrdura, ku ta perkurá pa lokual keda produsí na Kòrsou haña sufisiente merkado lokal.
Praktikamente e úniko kos ku falta ta determinashon i un esfuerso kombiná entre ministerionan di SMN, TTiPU i Desaroyo Ekonómiko pa jump start ku agrikultura i krio di bestia lokal.
E maneho aselerá ta di gran importansha pa dil ku nos retonan aktual. Pa duna algun ehèmpel: Den 6 siman despues ku inisiá plantamentu di salada i knòlchi ya por abastesé henter merkado lokal. Den 4 luna òf menos despues di planta batata dushi, yambo, kalalu, diferente tipo di bonchi, diferente tipo di e yerba pa kushiná, kòmkòmber salada, kòmkòmber chikí, berehèin, promentòn, promèntè, maïshi, i algun tipo di tomati, ya tin kosecha. Pues, plantamentu ta duna fruta den algun luna.
Krio di galiña
Meskos ta konta pa krio di galiña. Ya tin un industria floresente na Kòrsou di krio di galiña pa produkshon di webu. Ta relativamente fasil pa produsí karni di galiña lokal den kantidatnan sufisiente pa abastesé henter merkado lokal. Ya tabata hasi tramiténan pa prepará servisio veterinario pa matamentu di galiña.
Entre 150 pa 200 mion florin pa aña pa nos mes agrikutornan
Ta konosí kaba ku entre 150 pa 200 mion pa aña lo keda sirkulá den nos ekonomia ora desaroyá agrikultura i krio di bestia. Banda di esei ta krea un kantidat di servisionan mará na agrikultura, relashoná ku distribushon lokal, prosesamentu di fruta i bèrdura i eksportashon.
Produktonan pagabel
Ta opvio ku produkshon lokal ta hasi posibel tambe pa ofresé produktonan salú i pagabel na nos komunidat. P’esei mester sigi stimulá konsumo di fruta i bèrdura lokal ku programanan manera Kunukito na Kas, na Skol i Kultivo sin Tera.
PIN ta urgi gobièrnu pa implementá e lokualnan falta pa agrikultura krese i krea kuponan di trabou i entrada.


text:
Kralendijk, 12 di mei 2021 –Riba promé di mei, Wardadó di Playanan boluntario di Sea Turtle Conservation Bonaire (STCB) tene e promé patruyanan di monitoreo di nèshi di turtuga pa 2021 na Klein Bonaire, Te Amo & Donkey Beach i na e playanan na e parti sùit di Boneiru. Patruyanan na Playa Chikitu, den Parke Washington Slagbaai, lo sigui den luna di yüni, ora ku ta spera yegada di e promé turtuga blankunan muhé pa bin pone traha nèshi.
STCB su Kordinadó riba Tereno Daan Zeegers i Wardadó di Playa Sue O’Brien a registrá e promé nèshi di turtuga di e aña akí riba 10 di mei na Klein Bonaire, ku ta e mayor sitio di traha nèshi. E nèshi akí tabata di un turtuga kawama, un di espesienan di turtuga ku normalmente ta traha nèshi na Klein Bonaire entre mei ku ougùstùs. Ta spera yegada di e promé turtuga karètnan ku turtuga blankunan na luna di yüni.
Sin e sosten di su Wardadó di Playanan, STCB lo no por a patruyá tur e sitionan di traha nèshi kada dia di siman. Daan Zeegers ta komentá: “Nos ta sumamente gradesido pa e sosten di nos boluntarionan! Dor di nan sosten, nos por registrá tur aktividat di traha nèshi i kolektá datonan importante riba kua ta basa akshonnan di maneho pa protehá turtuganan di laman di Boneiru. Nos Wardadó di Playanan no ta sostené solamente nos trabou ku kontròl di e playanan, nan ta yuda nos tambe ku registrashon di nèshi nobo i ekskavashon di nèshinan ku a kaba brui, i piki sushi ku por forma un opstákulo pa turtuga muhé ku ta traha nèshi i yunan resien nasé, hasiendo asina e playanan bunita pa turtuga i pa hende.”
Si bo ke bira boluntario pa STCB òf bo ke djòin nan riba un patruya di monitoreo na Klein Bonaire, bo por manda un imeil pa Daan na field@bonaireturtles.org. Si bo ke sostené e trabou di STCB na un otro forma, bo por adoptá tambe simbólikamente un yu resien nasé òf adoptá hinter un nèshi di turtuga. Pa mas informashon, por fabor tuma kontakto ku STCB na stcb@bonaireturtles.org.
STCB ta hopi agradesido pa e sosten ku a kontinuá di parti di kompanianan i famianan pa medio di nan programa di Adoptá-un-Nèshi. Nos organisashon ke gradisí e adoptantenan di 2021: Best Cellars, VIP Diving, QVillas, BUTS Technical Consultancy, Dive Friends Bonaire, Bruce & Donna Hood, Novis Family, Gaia Concepts, Cargill, Blue Jay Holding, Harbour Village, The Laughing Seahorse, Enjoy2Stay, dNM Interim, Sand Dollar, Nederlands-Belgische Schildpaddenvereniging and anonymous donors. Masha danki!!


text:
WILLEMSTAD – Awe meinta tempran a detené George Jamaloodin, minister di Finansa di gobièrnu Schotte, riba sospecho di ta envolukrá den e kaso Maximus.
Esaki a sosodé den un kas na Seru Loraweg kaminda Jamaloodin tabata keda temporariamente. A listra e kas aki, asina Guillano Schoop di Ministerio Públiko (OM) a konfirmá. A hasi búskeda den kas na otro lokashon tambe pero Schoop no ke komentá tokante di esaki.
E kaso Maximus ta trata di e investigashon di esnan ku a duna òrden pa asesiná e polítiko Helmin Wiels, ku nan a mata dia 5 di mei aña pasá. E kaso Maximus ta kore banda di e kaso Magnus, kaminda tin kuater hòmber detené bou di sospecho di a kometé e asesinato.
Carlos Monk
Siman pasá OM a indiká kaba ku a tende mas sospechoso den e kaso Maximus, despues ku èks minister Carlos Monk mes a papia i a indiká ku e ta ofishalmente sospechoso di ta envolukrá den e asesinato riba Wiels. E tempu ei OM no por a indiká ainda ken e otro sospechosonan ta.
Magnus
E trato riba kontenido di e kaso Magnus lo kuminsá 4 di ougùstus i lo dura un siman. Aki Elvis Kuwas (Monster), D’angelo Damascus, Nini Fonseca i Carlos Pieter lo parse dilanti wes riba sospecho di a ehekutá e asesinato. ‘Monster’ lo ta esun ku di bèrdarderamente a tira Wiels mata. E arma ku a hasi esaki kuné a haña bèk den Waaigat algun siman pasá.
Outor: Anneke Polak


text:
Abusador nan cu salario astronomico ta lamenta cu nan cifra a leak?
Of e ta hasi dolor cu awo pueblo sa unda su placa ta bai?
Aruba mester di lanta un Aruba leaks pa e set di sinberguenza cu tin na nos pais cu salario astronomico cu ta bin di e weso di lomba di e pais aki!
Esaki ta loke Un gobierno mester logra un paro na e abuso di salario astronomico den e aparato gubernamental y algun companianan estatal di gobierno!
Algun sindicato cu ta proteha nan interes y salario halto cu nan si ta gosa di dje ainda ta menasa trahadornan pa join nan. Tin entendi di un posibel BLACK OUT na caminda cu no por wordo tolera ni acepta pa e mayoria di e pueblo aki. Di awo pa futuro mester bin miho control na e manera di paga un empleado publico of semi publico of con un empleado cu ta traha na interes general di pais Aruba por pone e pueblo cu ta page contra muraya cu hasta menasa di manda Aruba den black out, segun algun trahado a comenta na nos team cu nan no ta di acuerdo y kier sigi aporta na entre otro fase y sigi copera cu pueblo y asina cu nos pais recupera tur hende por bai bek na normalidad.
Cua ta e problema di wanta un tiki?
Nos a compronde no ta TUR trahado den e area publico of semi publico ta di acuerdo cu algun sindicato cu tin un agenda berde politico paso ta aña di campaña!
Nos pais ta enfrentando retonan grandi y hopi sacrificio tur hende di nos pais ta hasi pa por wanta cabes riba awa den e ultimo buelta di e pesadilla di covid.
Ta riparabel con un media di comunicacion cu antes y talves ainda ta gana milles di florin for di e compania aki cu a sali defende, nos ta corda ta e mesun compania aki a paga tempo di gobierno anterior avion priva pa e gang di e medio di comunicacion aki viaja bai venezuela pa firma nan deal fracaso cu a costa Aruba HOPI placa!
Articulo modifica pa prensa cu ta apoya AVP y Sindicato cu angenda politico berde cu ta trata tur dia pa mal informa e comunidad! No lubida cu durante 8 aña ba costa e pais aki 8 miyon florin cu awe por a sirbi pa paga fase si bono a abusa di e systema! Boso rabia ta cu e gobierno actual no a abusa di e systema nan ta purbando di drecha e systema!
Nos medio no ta gana ni 1 florin di e gobierno actual y ta critico ora mester ta critico!
Shonan boso mesun trahadona disgusta cu sindicato y e forma di con boso kier atende cu tur e situacion ta duna nos informacion!
Miho cos boso yuda pueblo cu ta mantene boso salario bibo y yuda esnan cu nan meter ta wordo corta pa yega na un solucion! Ta yega tempo pa pueblo pidi habri buki di companianan estatal paso ta pueblo ta paga boso! E portal aki no ta paga pa ni gobierno actual ni niun partido politico of partido!
Miho cos cu boso mester hasi ta bira transparente cu su doño di trabou cu ta PUEBLO!
Abusadornan ta esun cu no kier entrega y ta llora paso awo pueblo sa cuanto nan ta cobra!
Riba e grafico por mira con nan costo di personal ta keda subi te cu aña 2028! Ta ki dia awa y coriente por baha si comerciante y pueblo ta traha pa mantene nan so?


text:
AVP DEN DESESPERACION Y SIN NIUN VISION Y SOLUCION
Ta partiendo mentira tocante famia di Prome Minister rond
“Mi ta determina pa hiba e pais aki dilanti y ni cuanto lodonan tira nan, no lo bay logra kibra mi”
Aruba ta den temporada di campaña pa Eleccion 2021 dia 25 di juni benidero. Durante campana hopi cos ta pasa, nos ta mira cu tur partido ta probecha di e oportunidad pa papia di nan vision y nan ekipo y tin otro partidonan ta tuma e rumbo destructivo y ta prefera di ataca y critica otro cu mentira sin splica kico ta nan plan. Prome Minister Evelyn Wever-Croes, contestando un pregunta cu el a ricibi durante un rueda di prensa pa lansa un candidato nobo riba lista di MEP, a aclariae documento cu e partido di oposicion ta partiendo rond cu supotret y potretnan di miembronan di su famia y otropersonanan cu no ta den su famia pero cu ta conoci y hopiaprecia pa Prome Minister.
“Cu e documento aki, e partido AVP kier pone un ‘link’ cu e unico cos cu mi a bin pa haci ta pa faborece famia. Esaki sigurno ta berdad. Na e momento cu un partido cu antes tabatagrandi, ta haci esaki bo sa cu nan ta desespera y ta trece cos dilanti sin argumento”, Prome Minister a enfatisa.
E documento, cu ta wordo parti den un saco berde hunto cu e programa di AVP cu porcierto no tin contenido pa soluciona e situacion cu e pandemia a cuasa nos pais, ta cuminsa cercaProme Minister.
TATA DI PROME MINISTER: Nan ta referi na e tata di Prome Minister insinuando cu Señor Croes ta traha pa PromeMinister. E informacion aki ta falso y incorecto pasobra comoProme Minister nunca Señora Evelyn Wever-Croes a haci uzodi servicionan di oficina di abogado di su tata. AVP ta insinuando esaki sin cu nan no tin niun prueba pa demostraesaki pasobra no tin tampoco.
“Dus pa constant ta hinca mi tata den e cosnan aki ta un muestra di cobardia. Mi tata ta un persona cu mas di 50 aña ta abogado aki na Aruba. El a haci loke e mester a haci den subida y ami a drenta den politica pa haci loke ami mester haciden mi bida. Pues esaki no tin niun berdad na dje”.
CASA DI PROME MINISTER: Riba e documento di mentira cu oposicion ta yega cas decente di nos Arubianonancu ne, ta sigui e casa di Prome Minister y aki Premier Wever-Croes a duna di conoce cu su casa ta na cas sin trabou na e momentonan aki y cu Señor Wever no por haña traboutampoco pa motibo cu e ta casa di Prome Minister y niunhende kier dun’e trabou.
YIU DI PROME MINISTER: Nan ta sigui pa menciona e yiu di Prome Minsiter tambe a wordo beneficia cu un traboucu un salario halto. Prome Minister a remarca cu su yiu a cuminsa traha na aeropuerto prome cu el a drenta den gobiernoy bira Prome Minister por lo tanto e no ta esun cu a yuda pa suyiu haya trabou na aeropuerto y su yiu no ta gana un salariohalto tampoco.
PAREHA DI YIU DI PROME MINISTER: E pareha di yiudi Prome Minister, Jeffrey-ann, ta un persona cu PromeMinister a pidi pa laga su trabou fiho cu e tabata tin den sector priva pa bin yuda Prome Minister pasobra como mandatarioprinicipal di un pais, e mester hende di confiansa ta traha p’e. Ademas e pagonan cu ta wordo haci ta di acuerdo cu e salarionan den Gobierno.
GLENBERT CROES, PRIMO DI PROME MINISTER:Minister Glenbert Croes ta primo di Prome Minister y ribalista di MEP cu a bay eleccion na 2017. No ta Prome Ministera hinka Señor Glenbert den politica ni den Gobierno. Ta pueblo a pone Señor Glenbert Croes den e posicion aki, y no pasobra e ta famia di Prome Minister, sino pasobra e ta un politico cu a wordo scogi pa medio di votacion. SeñorGlenbert Croes a busca dos ruman pa consehe y traha pe, esakita su bon derecho pa haci, como e tin pleno confiansa den nan.
JUNIOR CROES Y RUDY CROES: Ni Junior Croes, primo, ni Rudy Croes, omo, ta traha den gobierno comoconsehero por lo tanto no ta riba payroll di Gobierno.
ENDY CROES: Parlamentario Endy Croes ta un politico ribalista di MEP cu a bay eleccion na 2017 y pa medio di voto el a drenta Parlamento pasobra pueblo a dun’e e sosten, y no pasobra e ta famia, por cierto leu, y no primo di PromeMinister.


text:
KRALENDIJK – Mènedjer di programa di e Akuerdo Intergubernamental Boneiru, Danny Rojer, den bon deliberashon ku Entidat Públiko Boneiru i Gobièrnu di Reino, a traspasá su tareanan pa ámbos organisashon entrante promé di òktober.
E funshon di mènedjer di programa di e Akuerdo Intergubernamental a drenta na vigor na momentu ku Kolegio Ehekutivo di Boneiru i Sekretario di Estado di BZK a firma e Akuerdo Intergubernamental Boneiru. E mènedjer di programa, ku a inisiá na mart 2019, tabata responsabel pa kordinashon di ehekushon di e Akuerdo Intergubernamental, pa reportá tokante e progreso i un bon kolaborashon entre tur partido konserní.
Kolegio Ehekutivo Boneiru i Ministerio di BZK ta konkluí ku den e fase aki e lo pone e monitoreo i kordinashon di e ehekushon di e Akuerdo Intergubernamental serka e partidonan ku a firma e akuerdo i ku ta responsabel pa ehekushon. Ademas Kolegio Ehekutivo i Gobièrnu di Reino ta hasi uzo di e momentu aki pa evaluá e periodo tras di lomba konhuntamente i pa wak pa dilanti pa e sobra periodo di balides di e Akuerdo Intergubernamental i e prioridatnan pa e periodo aki.
Strutura nobo
Segun un komonikado di prensa ku partidona a saka awe, ta bisa ku e situashon aktual na Boneiru ta pidi pa un struktura di kolaborashon nobo rondó di e Akuerdo Intergubernamental. “Kolegio Ehekutivo i Reino ta traha huntu pa logra e metanan manera stipulá den e akuerdo. Kaminda ku den komienso ainda mester a buska un manera di kolaborá i monitoriá, entretantu a originá un manera di traha den kua e tarea -i responsabilidatnan aki ta sigurá. Asina a yena e funshon di Sekretario di gobièrnu lokal for di promé di mart di e aña aki i a reforsá e ofisina di e Sekretario”, asina e komunikado ta bisa.
Krítika
Mester bisa ku kasi for di komienso tabata tin hopi krítika riba funshonametu di Rojer. A pesar di hopi speransa na komienso, hopi hende tabata mira i bisa ku realmente masha poko a kambia ku entrada ku Rojer. Sekretario di estado aña pasá a bisa ku e no Tabata tin problema ku e hecho ku pa hope hence Rojer Tabata invisible, basta ku e resultadonan sí tabata tei, nèt algu ku pa hope hence tabata e loke ku a falta.
Lesa tambe:
- Prevení Dengue, Chikungunya, Zika |Aviso pagá
- Talento Kultural ta duna show despues di mas ku 1 aña corona
- Trahadónan preokupá di BonLab ta skibi karta pa BC
- A presentá ‘Monument Bonaire’ na Hatitat
- Corona resultadonen 27 òktober
- Protehá bo mes kontra di grip |Aviso pagá
- WEB ta selebrá apertura di planta di awa di bebe huntu ku su penshonadonan
- Turneo di Waterpolo na Boneiru e siman aki


text:
KRALENDOIJK – Djadumingu 15 di desèmber bario Nort di Saliña, konosí pa ‘Kunuku Bieu’ a organisá i selebrá 10 aña dia di Nort di Saliña. Den presensia di tur 3 diputado i esnan presentá a toka himno i hisa bandera di Boneiru i e bario.
Promé persona ku a dirigí palabra tabata diputado Nina Den Heyer. Entre otro el a menshoná ku e organisashon ku ta organisá e aktividat ta hasiendo un bon trabou loke mester ta ehèmpel pa otro barionan. Seguidamente a papia diputado James Kroon i e na su turno a menshoná
aparte di ta kontentu ku e selebrashon, por mira kon huntu por logra hopi. Despues a papia diputado Elvis Tjin Asjoe. El a menshoná entre otro tokante e hóbennan ku awor ta den Fundashon Nawati ku ta organisá dia di Nort Saliña pa sostené Hubert Vis, e persona na kabes di e organisashon.
Seguidamente a dirigí palabra Hubert Vis presidente di Fundashon Nawati. El a papia amplio di esnan ku a yuda pa por a organisá e aktividat dia di bario Nort Saliña, entre otro gobièrnu di Boneiru. Tambe el a menshoná ku un banko amigu a duna nan aporte pa selebrá e 10 aña di e bario. Despues a papia Pierr Perigault Monte, kende entre otro a menshoná tokante drechamentu di sentronan di bario.
Despues a sigui ku honramentu di baluartenan di bario: Pedro Dominico Cicilia (Donco), Naciso J.M. Nicolaas (Siso) i Ezzard Semeleer (Èzy).
Famia di Siso tabata riba esenario kendenan tabata emoshoná ku nan ta nan so riba esenario i ‘Siso ta den brasa di señor. E parti final tabata momentu pa kòrta i kome bolo pa kuminsá e selebrashon di bario i a presentá e organisadónan na esenario.


text:
ORANJESTAD – “Mi no ker a bai ora m’a tende ku mi mester a bai e kas di kuido. Mi no por a aseptá. “Iona Schmidt tin 44 aña i e ta paralisá for di su sintura te abou. Ya e tin sinku aña ta biba den e Auxiliary Home, e kas di kuido pa ansiano na Sint Eustatius.
Na Sint Eustatius no tin akohida òf fasilidat pa hende ku un hèndikèp. Mucha ku nase ku un hèndikèp ta bai biba Hulanda òf ta haña akohida serka nan mayornan mes largu ku ta posibel. Ora esaki no por mas e úniko opshon ku a keda ta Auxiliary Home.
Ta meinta anto muzik ta toka duru den e plenchi di e kas di akohida. Algun ansiano ta zoya riba ritmo di e muzik i otronan ta lesa korant òf ta hasi obra di man. Schmidt tin un paña di bòrda su dilanti pero e no por konsentrá “Mi ta purba bòrda un tiki pa mi no fèrfela mi mes, pero esaki no ta logra tur ora. Mi ta sinti manera tur kos ta inútil. Schmidt ta e úniko habitante hóben. Tin be e ta purba kombersá ku e otro habitantenan pero esaki ta pone’ realisá hopi kos. “Nan no ta komprondé mi, nan ta demènt òf okupá ku henteramente otro kos. E hendenan aki ta hopi mas bieu ku mi. Mi no ta pèrtenesé aki.
Previshon
Schmidt tin famia na Statia ku tin be ta sali keiru kuné. E kas mes tambe ta organisá ekskurshon. “Esei si mi ta gosa di dje, pa mi sali fo’i djaki un ratu, e ta hari. Auxiliary Home tin un bùs spesial pa hiba e habitantenan. Ku no ta pa e bùs aki Schmidt lo no por bai niun kaminda. “Kasi niun kaminda na Sint Eustatius no ta aksesibel pa hende ku un hèndikèp. E bùsnan normal mes niun ora so.” Si Schmidt tabatin e posibilidat lo e ker a bai Hulanda, òf biba riba su mes den un kas adaptá. Ma e no ta kere esaki lo por sosodé. “Mi no tin nada na Hulanda i mester regla masha hopi kos. Mi no por traha tampoko ke men ta kon mi por logra algu asina.”
Depreshon i tristesa
Rennata Mercurius, direktor di Auxiliary Home ta saka un suspiro grandi ora e papia di Schmidt. “Mi tin duele di dje. Un hende di kuarenta aña ta pará mei mei den bida. Nos aktividatnan ta pa ansiano i no pa habitante manera Iona.” Kasi nunka Auxiliary Home no ta tuma hende ku un hèndikèp. Mayoria di nan ta bai mas lihé posibel. “Si nan no bai ta nos ta e úniko opshon. Tin un akohida mas, ku ta organisá aktividat den dia, pa ansiano tambe, pero Auxiliary Home ta e úniko ku ta kuida tambe.”
Segun Mercurius e situashon ta sin perspektiva. No tin un grupo ku ta sali na interes di hende ku un hèndikèp, pa biba añanan largu meimei di hende ku ta bai atras so ta eksihí hopi. “Iona ta mira hende rònt di dje ku ta bai atras ketu bai i e ta perdè hopi amigu i amiga, bida no mester t’asina na e edat ei. Esei ta trese depreshon i tristesa i na final ta influenshá su salú tambe. Lastimamente no tin otro opshon pa Iona.”
Nos no ta hulandes
Schmidt mas o ménos a konformá. E sa ku e no tin otro eskoho. “Lo mi keda akiden sobrá di mi bida, no tin nada otro. Mi ta asombrá si algu asina ta posibel den Reino pero aparentemente nos no ta hulandes.
Outor Elisa Koek


text:
KRALENDIJK – “Mi no por bisa nada otro ku e resultadonan di èksamen di vwo na Boneiru ta un desaster.” Asina direktor di unit Joost Latiers ta reakshoná un dia despues ku a anunsiá e resultadonan di èksamen na Liseo Boneriano. Solamente 33 porshento di e alumnonan ku a pasa èksamen di vwo a slag.
Latiers ta bisa ku e ta ‘sumamente sorprendí’ pa e porsentahe abou aki. “Te na desèmber ta bèrdè ku e alumnonan tabata presta malu na skol. Pero den e di dos parti di e aña di skol nan a hasi nan èksamennan di skol basta bon. Tòg nan a kai masha atras mes na e èksamen sentral por eskrito.” Aña pasá tambe Latiers tabata haña e resultadonan di èksamen final desapuntante.
Atraso di lès
Na Liseo Boneriano, e unit di havo/vwo di Scholengemeenschap Bonaire (SGB), seis di e diesshete alumnonan ku a hasi èksamen final a slag. Sobra a drùip. Na havo 56 porshento di e alumnonan ku a pasa èksamen a slag. E porsentahe aki ta algu mas haltu ku aña pasá (52 porshento).
For di kuminsamentu di e aña aki e alumnonan di èksamen di Liseo Boneriano a bati klòk. Nan a ekspresá nan prekupashon ku e atraso di lès ku tabatin na skol. Nan a indiká ku nan tin miedu ku nan no ta bon prepará pa hasi èksamen. Segun Latiers e tempu ei no por a papia di atraso struktural. Latiers ta indiká ku alumnonan di vwo espesialmente a presta malu den e materianan eksakto manera físika, kímika, biologia i matemátika B.
Diferensha ku Hulanda
Latiers ta bisa ku ántes e skornan di Boneiru tabata e mihó di Antia Hulandes. “Ántes Boneiru tabata skor entre 80 i 90 porshento.” Ounke Bopneiru ta un munisipio ekstraordinario di Hulanda tin un diferensha grandi den e resultadonan di èksamen final na Boneiru i na Hulanda. Na Hulanda mas o ménos 95 porshento ta slag pa e eksamen final di vwo (Liseo Boneriano 33 porshento) i na havo e porsentahe aki ta entre 85 i 90 (Liseo Boneriano 56 porshento)
Enseñansa na Boneiru ainda ta lucha ku atraso riba kasi tur nivel di skol. Na novèmber di aña pasá e dosentenan di SGB a bati alarma durante di e bishita real na e isla. Nan a organisá un protesta pasífiko. “Den tur área enseñansa meresé hopi mas atenshon”, e tempu ei Gilbert van Arneman, sekretario di e bònt di enseñansa Simabo, a bisa. Esaki pasobra ministerio di Enseñansa, Kultura i Siensia a kòrta den finansamentu di SGB. Van Arneman tabatin miedu ku e alumnonan lo bira víktima di e ekonomisashonnan den enseñansa. Ta manera e resultadonan di e èksamen final ta konfirmá e miedu aki.
Falta di plaka
Latiers tambe ta menta ku Hulanda ‘a sera e kranchi di plaka’, loke a pone ku e skol no por traha adekuadamente na proseso di mehorashon. “Nos falta finansa. Den Haag ta bisa: boso ta gasta muchu plaka. Miéntras ku nos ta bisa: Den Haag ta duna nos muchu poko. Nos mester a ekonomisá pisá. E ora ei kasi bo no por traha riba proseso di mehorashon.
Meskos ku e bònt di enseñansa Latiers ta enfatisá ku mester invertí mas den enseñansa. E dosentenan mester papia ku otro tokante mehorashon den enseñansa, e ta bisa. Riba e pregunta kon por mehorá e resultadonan di èksamen Latiers ta bisa ku no opstante e ekonomisashonnan e skol mester duna lès mihó, mester invertí mas tempu den preparashon i motivashon di e alumnonan. “No mester di plaka pa esaki.”
Outor: Belkis Osepa